სახელსაწყო დაფრენის სისტემების ჩანაცვლების პირველი ეტაპი დასრულდა საქართველოს ეკონომიკისა და მდგრადი განვითარების სამინისტროს შპს “საქაერონავიგაციამ” თბილისის საერთაშორისო აეროპორტში სახელსაწყო დაფრენის სისტემების ჩანაცვლების პირველი ეტაპის სამონტაჟო სამუშაოები წარმატებით დაასრულა. შპს “საქაერონავიგაციის” საქმიანობის ძირითადი საგანი საქართველოს საჰაერო სივრცეში ფრენების მართვა და მათი უსაფრთხოების დაცვაა. აღნიშნულის უზრუნველყოფის ერთ-ერთი აუცილებელი პირობა სანავიგაციო აღჭურვილობების გამართული ფუნქციონირებაა. “საქაერონავიგაცია” პასუხისმგებელია ისეთი ტექნოლოგიების დანერგვასა და მათ გამართულ მუშაობაზე, რომლებიც ეხმარებიან საჰაერო ხომალდებს განახორციელონ ზუსტი და უსაფრთხო ფრენა. სახელსაწყო დაფრენის სისტემა (ILS) წარმოადგენს თვითმფრინავის “გზამკვლევს” და უზრუნველყოფს ავტომატურ რეჟიმში საჰაერო ხომალდის უსაფრთხო და ზუსტი დაფრენის შესაძლებლობას. თბილისის საერთაშორისო აეროპორტის ტერიტორიაზე ამჟამად კომპანია SELEX - ის მიერ წარმოებული ორი სახელსაწყო დაფრენის სისტემა (ILS) ფუნქციონირებს. პირველი ეტაპი ILS 13R - ის ახლით ჩანაცვლებას ითვალისწინებს. აღნიშნულ სისტემას საერთაშორისო ტენდერში გამარჯვებული ამერიკული კომპანია Selex ES Inc ამონტაჟებს. კომპანიამ ჩაატარა ადგილის შესწავლა (Site Survey) და შეიმუშავა ინსტალაციის პროექტი. სამოტაჟო სამუშაოები კომპანია Selex ES Inc-ის სპეციალისტებმა საქაერონავიგაციის თანამშრომლებთან ერთად შეასრულეს. არსებული სახელსაწყო დაფრენის სისტემების ახლით ჩანაცვლების პროექტი ეტაპობრივად განხორციელდება, თბილისის საერთაშორისო აეროპორტის მინიმალური შეფერხებით ფუნქციონირების უზრუნველყოფის მიზნით. აღნიშნული სისტემის საფრენოსნო შემოწმებას განახორციელებს ჩეხური კომპანიის ANS CR თვითმფრინავი-ლაბორატორია. საფრენოსნო შემოწმება გულისხმობს სანავიგაციო საშუალების შემოწმებას სპეციალურად აღჭურვილი თვითმფრინავით, რომელიც ამოწმებს მის მუშაობას და მის შესაბამისობას საერთაშორისო სამოქალაქო ავიაციის ორგანიზაციის ICAO Annex 10 - ით დადგენილ სტანდარტებთან. განახლებული ILS 13R ექსპლუატაციაში შევა 2019 წლის ბოლომდე, შემოფრენის პროცედურების დასრულებისა და სამოქალაქო ავიაციის სააგენტოს მიერ აღიარების შემდეგ. სახელსაწყო დაფრენის სისტემების განახლების მეორე ეტაპი 2020 წლის გაზაფხულზე დაიწყება.


აფრიკის ეროვნული კონგრესი აფრიკის ეროვნული კონგრესი (აეკ, ინგლ. African National Congress) — სამხრეთ აფრიკის აფრიკელი მოსახლეობის უძველესი პოლიტიკური პარტია. 1994 წლიდან მმართველი პარტიაა პროფკავშირების კონგრესსა და კომუნისტურ პარტიასთან ალიანსში. დაარსდა 1912 წელს. 1960-1990 წლებში მოქმედებდა არალეგალურად. პარტიის მთავარი მიზანი იყო აპართეიდის რეჟიმის განადგურება. 2007 წლიდან პარტიის პრეზიდენტია ჯეიკობ ზუმა. 1985-1991 წლებში პარტიის პრეზიდენტი იყო ოლივერ ტამბო, ხოლო 1991-1997 წლებში ნელსონ მანდელა. 1960-იან წლებში პარტიას მხარი დაუჭირა სსრკ-მა. საბჭოთა კავშირის უმაღლეს სასწავლებლებში ათასობით აეკ-ის აქტივისტი სწავლობდა. აშშ მას ტერორისტუ 1000 ლ ორგანიზაციად მიიჩნევდა და მხოლოდ 2008 წელს მოხდა მისი ამოღება ტერორისტების სიიდან. 1989 წელს ქვეყნის პრეზიდენტად აირჩიეს ფრედერიკ დე კლერკი, რომელმაც დაიწყო აქტიური მოქმედება აპართეიდის ლიკვიდაციისათვის. ციხიდან გაათავისუფლეს აეკი-ს ლიდერი ნელსონ მანდელა, რომელმაც 1994 წელს, პირველ დემოკრატიულ საპრეზიდენტო არჩევნებში გაიმარჯვა და გახდა ქვეყნის მეთაური. 2008 წელს პარტიას გამოეყო წევრთა გარკვეული ჯგუფი და დააარსეს ახალი პარტია სახალხო კონგრესი. რესურსები ინტერნეტში[რედაქტირება | წყაროს რედაქტირება] - African National Congress official site - Response by the ANC General Secretary to COSATU's assessment, 2004 - "Today it feels good to be an African" – Thabo Mbeki, Cape Town, 8 May 1996 - Interview with Nimrod Sejake, an ANC dissident, "The ANC has sold out!" (Archived 2009-10-24) Interviewed by Laurence Coates Offensiv 385 (10 February 2000) - Attacks attributed to the ANC on the START terrorism database


ეროვნული ლიგა. XXII ტური: 'რუსთავი' 0:2 'საბურთალო' - აგვისტოში ენერგიაც ისვენებს 'რუსთავი' 0:2 'საბურთალო' 25.08. თბილისი. მიხეილ მესხი 0:1 მარგველაშვილი (22. რეხვიაშვილის პასით), 0:2 ვოლკოვი (75. ვაგნერის პასით) რუსთავი (4-3-3): მიგინეიშვილი - ღონღაძე, პაპავა, ბუგულოვი, ჩუკურა - თარხნიშვილი, გუჯაბიძე (46. კლიმიაშვილი), ციცქიშვილი - ხ. კვარაცხელია (46. კვირკვია), ლობჯანიძე, ფონიავა (76. ბ. ქავთარაძე) სათადარიგოები: სეფიაშვილი, ჩოგაძე, ზვიადაძე, გადრანი საბურთალო (4-2-3-1): ლ. კუპატაძე - ჩაბრაძე, მარგველაშვილი, რეხვიაშვილი ლაკვეხელიანი - ალთუნაშვილი (80. თარგამაძე), ცნობილაძე (26. ტერა) - ვაგნერი, გორგიაშვილი, ვოლკოვი - გოშთელიანი (59. კოხრეიძე) სათადარიგოები: ბ. ქურდაძე, ნადარაია, ტატანაშვილი, დიასამიძე გაფრთხილება: თარხნიშვილი (28), ვოლკოვი (79) ზაფხულის შემდეგ ეროვნულ ლიგაზე გადართვა ძნელია. ზაფხულის ხვატისა და იმედგაცრუებების შემდეგ გულშემატკივარი ჩვენს ფეხბურთს კიდევ უფრო ნაკლებად სწყალობს... მაგრამ მიმდინარე სეზონში "საბურთალო" ისეთ ფეხბურთს თამაშობს, მის სანახავად წასვლა ნამდვილად ღირს... ...არის ამ გუნდში რაღაც პერსპექტიული და საინტერესო. თავისი გამოკვეთილი სტილით გიორგი ჭიაბრიშვილის გუნდი საერთო მასაში აშკარად გამოირჩევა და ისევე მოულოდნელად და ლამაზად შემოიჭრა ქართულ საფეხბურთო სივრცეში, როგორც თავის დროზე - "მრეტები", "თბილისი", "ზესტაფონი", "სამტრედია". თან "საბურთალო" თამაშიდან თამაშამდე იზრდება. ეს მატჩმაც დაადასტურა. არადა, "რუსთავთან" გამარჯვება ნამდვილად არ ყოფილა "საბურთალოს" საუკეთესო მატჩი ამ სეზონში, უფრო პირიქით - შეიძლება, ერთ-ერთი ყველაზე ცუდი თამაშიც იყო, მაგრამ საჭირო 3 ქულა მაინც მოიპოვა. სწორედ ეს აჩვენებს, რომ ჭიაბრიშვილიც თავის გუნდთან ერთად გაიზარდა. "რუსთავი" სეზონის დასაწყისში ისე აირია, ახლა ვარლამ კილასონიას კატასტროფულად არ ჰყოფნის დრო საიმისოდ, რომ გუნდი თავის გემოზე გადააწყოს და დაალაგოს. კი ბატონო, კილასონიას ეს კარგად ეხერხება და, ადრე თუ გვიან, გუნდს მაინც ააწყობს, მაგრამ... დრო ბევრი აღარ არის და ეს სეზონის ბოლოსკენ თუ მოხერხდება. რუსთაველებს აკლიათ სწორედ ის, რითაც მეტოქემ აჯობა - პარტნიორს თვალდახუჭული რომ გრძნობ, ანუ, შეთამაშება. არადა, გუნდი საკმაოდ კარგი ფეხბურთელებითაა დაკომპლექტებული. თუმცა ესეც დროთა განმავლობაში მოდის... კილასონიას ადრინდელი გუნდებიც გვახსოვს, არაფრისგან რომ ქმნიდა და მოთამაშეებსაც საუკეთესო კუთხით გამოაჩენდა ხოლმე. მაგრამ არეულმა სტარტმა და ზაფხულის პაუზისას შემადგენლობის საკმაოდ მკვეთრმა ცვლილებამ თავისი ქნა... იმ დღეს რუსთაველები თუ რამით გამოირჩეოდნენ, ეს იყო გულშემატკივარი - ფანკლუბი, რომელიც გუნდს გულიანად ქომაგობდა. ...ანგარიში ისე გაიხსნა, ერთი შეხედვით რომ ამას არაფერი მოასწავებდა. დამუშავებული "სტანდარტივით" იყო - ლუკა ლაკვეხელიანმა ბურთი შორეულ ძელთან ჩაჰკიდა, სადაც "მეორე სართულის" "სპეციალისტმა" გიორგი რეხვიაშვილმა თავით კართან გახსნილ მეორე ცენტრალურ მცველს, გაგი მარგველაშვილს უპასა და - 1:0. დასანანია დაჩი ცნობილაძის უიღბლობა. თბილისელთა საყრდენ ნახევარმცველს წელს ძირითად შემადგენლობაში თამაშის შანსი პირველად მიეცა და... 26-ე წუთზე, ტრავმის გამო, მოედანი იძულებით დატოვა. ...ტემპი დაბალი იყო, თამაში - ძალიან კორექტული. ეტყობა, აგვისტოში ენერგიაც "ისვენებს". პირველ ტაიმში ცოცხალი ეპიზოდი მე-40 წუთზეც ვიხილეთ, როცა "საბურთალომ" სწრაფი კონტრშეტევა წამოიწყო, გურამ გოშთელიანმა მეკარესთან პირისპირ დატოვა ვაგნერ გონსალვეში, რომლის დარტყმა ომარ მიგინეიშვილმა მოიგერია და გუნდი აშკარა გოლს გადაარჩინა. რამდენიმე წუთში "საბურთალოც" გადარჩა - ზაზა ციცქიშვილმა ერთი შეხებით "გაისროლა", მაგრამ კარს ოდნავ ააცილა. "საბურთალო" ბურთს და თამაშს მეორე ტაიმშიც აკონტროლებდა. 58-ე წუთზე თბილისელებმა პატარა საფეხბურთო სპექტაკლი დადგეს. დავით ვოლკოვმა საჯარიმოში ბურთი ეფექტურად და სწრაფად გაუთამაშა თორნიკე გორგიაშვილს, რომელმაც კარის წინ გოშთელიანი დატოვა, მაგრამ... ამ უკანასკნელმა კარის აღება ვერ მოახერხა. კარგი იყო ეპიზოდი, რომელიც 73-ე წუთზე ვიხილეთ - გია ჩაბრაძემ საჯარიმოში ჩააწოდა და ვოლკოვმა მშვენიერი პოზიციიდან ააცილა. ძალიან ლამაზი იყო კომბინაცია, რომელსაც მეორე გოლი მოჰყვა - გიორგი კოხრეიძემ მეტოქეს ბურთი აართვა, ლაკვეხელიანს გაუთამაშა, სწრაფად დაიძრა საჯარიმოსკენ, სადაც ვოლკოვი მოძებნა, მერე ბურთს თითოჯერ შეეხნენ სანდრო ალთუნაშვილი და ჩაბრაძე, რომელმაც საჯარიმოში შეტევა ვაგნერს გაუგრძელა, ამან კი კარის ხაზთან ვოლკოვს უპასა და სხვაობა ორამდე გაიზარდა. მე-80 წუთზე, საბურთალოელთა სწრაფი კონტრშეტევის შემდეგ "რუსთავი" მესამე გოლს გადაურჩა. "მასპინძელს" კი თამაშის გადარჩენის შანსი 82-ე წუთზე ჰქონდა, როცა თორნიკე თარხნიშვილის გადაცემის შემდეგ კართან გახსნილმა ბექა ქავთარაძემ თავით ახლოდან ააცილა. სახიფათო იყო კოხრეიძის შეტევაც, რომელსაც მიგინეიშვილი გადაეღობა. ტორპედო იშვიათად, მაგრამ ზუსტად ურტყამდა... ლუკა ლაკვეხელიანი: ახალგაზრდულში მიწვევა ჩემთვის მნიშვნელოვანია ეროვნული ლიგა. ლიდერმა საბურთალომ სიონს აჯობა


დღეს ჩვენ მოგიმზადეთ წამლის რეცეპტი, რომელიც დაგეხმარებათ ღვიძლის გაწმენდაში. თუ მოცემულ პროცედურას გაიმეორებთ ყოველ დღე, ეფექტს უკვე ერთი თვის შემდეეგ იგრძნობთ. ყოველ დილით 1-2 ს/კ... დღეს ჩვენი რედაქცია ლიმონისა და სოდის სამკურნალო თვისებების შესახებ მოგითხრობთ, ასევე, თუ რატომ არის სასარგებლო ამ ორი პროდუქტის ერთად მოხმარება. ლიმონის წვენისა და სოდის ნაზავი... სტრესი, უძილობა, არაჯანსაღი კვება, დაბინძურებული საცხოვრებელი გარემო - რაც არ უნდა სამწუხარო იყოს, ჩვენთვის, თანამედროვე ადამიანების უმრავლესობისთვის ყოველივე ეს კარგად არის ცნობილი. იმისათვის, რომ... თეა გუბელაძე - December 3, 2018 0 შემოდგომა-ზამთრის პერიოდში გაციება ან გრიპის აკიდება ძალიან მარტივია. მნიშვნელობა არ აქვს მშრალი ხველა გაქვთ თუ სველი, მისი მკურნალობა აუცილებელია, რადგან ამ დაავადების უგულებელყოფამ შეიძლება... მთავარი ექიმი: პირველი 1,5 ლ 16:00 საათამდე უნდა დალიოთ! 90 კგ-ს... თეა გუბელაძე - September 24, 2018 0 ქალი წლის ნებისმიერ დროს შეუდარებელი უნდა იყოს, ინტერნეტ სივრცე კი სასწაულმოქმედი რეცეპტებით, ჯადოსნური ელექსირებით, გასახდომი დიეტებით არის სავსე. ბედნიერების დევნაში სასოწარკვეთილი ქალები მზად არიან ექსპერიმენტებისთვის... admin - August 24, 2018 5 admin - April 7, 2018 3 სმენის დაქვეითება ძირითადად ასაკოვანი ხალხის პრობლემაა. დღითიდღე მატულობს ადამიანთა რიცხვი, რომელთაც ეს პრობლემა აქვთ. არც ახალგაზრდებშია სმენის დაქვეითება იშვიათობა. ეს საკმაოდ სერიოზული პრობლემაა. სმენადაქვეითებულ ადამიანს...


ეს უნდა ვიცოდეთ


source: fineweb

text: გამოცდების ეროვნული ცენტრის ინფორმაციით, 2013 წლის ეროვნული გამოცდების პირველმა საგამოცდო დღემ წარმატებით ჩაიარა. ეროვნული ცენტრის განცხადებით, 12 ქალაქის 18-ივე საგამოცდო ცენტრში გამოცდებმა მშვიდ გარემოში, ყოველგვარი ექსცესების გარეშე ჩაიარა. გამოცდაზე არ გამოცხადდა დარეგისტრირებულ აბიტურიენტთა მხოლოდ 2%. გამოცხადდა სულ 19388 აბიტურიენტი, ოთხმა აბიტურიენტმა კი დააგვიანა. 28 ივნისს აბიტურიენტთა მეორე ნაკადი კვლავ ორ სესიად ქართული ენისა და ლიტერატურის გამოცდას ჩააბარებს. "ყველა საგამოცდო ცენტრში გახსნილია სამედიცინო პუნქტი, რომელიც აღჭურვილია პირველადი დახმარებისათვის საჭირო მედიკამენტებით, ნებისმეირი სახის ინციდენტის თავიდან ასაცილებლად კი ცენტრების მიმდებარე ტერიტორიაზე იმორიგევებს სასწრაფო დახმარების მანქანა, სამაშველო სამსახური. წესრიგს კი კრიმინალური პოლიცია უზრუნველყოფს",- აღნიშნულია გამოცდების ეროვნული ცენტრის მიერ გავრცელებულ განცხადებაში. ცნობისთვის, ერთიანი ეროვნული გამოცდები 27 ივნისს ქართული ენისა და ლიტერატურის გამოცდით დაიწყო. წელს გამოცდების ჩასაბარებლად კი 42 000-მდე აბიტურიენტი დარეგისტრირდა, მათ შორის 180-მდე უცხო ქვეყნის მოქალაქეა. შეგახსენებთ, რომ 1-2 ივლისს ზოგადი უნარების გამოცდა ჩატარდება; 3, 4, 5 და 8 ივლისს აბიტურიენტები უცხოურ ენებში გაივლიან ტესტირებას; 9-17 ივლისს გამოცდები არჩევით საგნებში ჩატარდება. 2216 სტატია


საქართველოს მთავარი პროკურორი სტაჟიორობის კანდიდატებს შეხვდა საქართველოს მთავარი პროკურორი ირაკლი შოთაძე სტაჟიორთა შესარჩევი კონკურსის წარმატებულ მონაწილეებს შეხვდა. მთავარმა პროკურორმა სტაჟიორობის კანდიდატებს კონკურსში გამარჯვება მიულოცა და სამომავლო პროფესიულ საქმიანობაში წარმატებები უსურვა. ირაკლი შოთაძე მონაწილეებს საქართველოს პროკურატურის მიდგომებზე, პროკურორის პროფესიულ როლზე, არსებულ გამოწვევებსა და სტაჟირების პროგრამის მნიშვნელობაზე ესაუბრა. შეხვედრას საქართველოს მთავარი პროკურორის მოადგილეები და შესარჩევი კომისიის წევრები ესწრებოდნენ. სტაჟიორთა შესარჩევი კონკურსი 2017 წლის მაისში გამოცხადდა, რომელზეც 1315 მსურველის განაცხადი შემოვიდა. სამეტაპიანი კონკურსის გავლის შედეგად 62 საუკეთესო კანდიდატი შეირჩა. სტაჟიორებმა გაიარეს ტესტირებები სპეციალობასა და ზოგად უნარებში, ბოლო ეტაპი კი საქართველოს პროკურატურის ორგანოებში სტაჟირების გავლის კომისიასთან გასაუბრება იყო. კანდიდატთა შერჩევა მათი პროფესიული ცოდნისა და უნარების საფუძველზე მოხდა. კანდიდატები სტაჟირების პირველ ეტაპზე სპეციალურ სასწავლო მომზადებას გაივლიან. სწავლების ფარგლებში მონაწილეები მიიღებენ ცოდნას როგორც სისხლის სამართლის, სისხლის სამართლის პროცესის, პროფესიული ეთიკის, საერთაშორისო სამართლის, ადამიანის უფლებებისა და პერსონალური მონაცემების დაცვის მიმართულებით, ასევე სამართლებრივი წერის, კომუნიკაციის, სასამართლო უნარებისა და სხვა მნიშვნელოვანი პროფესიული თემების შესახებ. სასწავლო პროგრამა ორიენტირებულია მსმენელებისთვის იმ პრაქტიკული უნარების განვითარებაზე, რომელიც მათ სამომავლოდ პროფესიული საქმიანობის ეფექტიანად განხორციელებაში დაეხმარებათ. სასწავლო პროცესის დასრულების შემდეგ, წარმატებული მონაწილეები საქართველოს პროკურატურის ტერიტორიულ ორგანოებში განაწილდებიან და ერთწლიან ანაზღაურებად სტაჟირებას გაივლიან.


text: საქართველოს პარლამენტის ეროვნული ბიბლიოთეკა წარმოგიდგენთ ახალ ციფრულ ბიბლიოთეკას სახელწოდებით "ივერიელი". იგი მომხმარებელს ეროვნულ ბიბლიოთეკაში დაცული წიგნების, ჟურნალების, გაზეთების, ფოტოებისა და სხვა იშვიათი გამოცემების გაციფრებულ ასლებს სთავაზობს. მკითხველს უკვე აქვს საშუალება ორიგინალში იხილოს და წაიკითხოს პირველი ქართული ლიტერატურული ჟურნალი "ცისკარი", პირველი ქართული გაზეთი "საქართველოს გაზეთი" და იოსებ იმედაშვილის ფოტოკოლექციის ციფრული ვერსია. 2009 წელს იოსებ იმედაშვილის უნიკალური ფოტოკოლექცია ლუარსაბ ტოგონიძემ ეროვნულ ბიბლიოთეკას საჩუქრად გადასცა. ციფრული ბიბლიოთეკა "ივერიელი" მომხმარებელს სიახლეების გამოწერის საშუალებასაც აძლევს. ამისათვის საჭიროა სისტემაში დარეგისტრირება, რის შემდეგაც გამოიწერთ თქვენთვის სასურველ ფონდს ან კოლექციას. ახალი დამატებების შესახებ ინფორმაციას კი ელექტრონულ ფოსტაზე მიიღებთ.


სიყვითლის მკურნალობა ხალხურ მედიცინაში, ნაღველმდენი და შარდმდენი საშუალებებით » სასარგებლო რჩევები სიყვითლის მკურნალობა ხალხურ მედიცინაში, ნაღველმდენი და შარდმდენი საშუალებებით სიყვითლე ( ბოტკინი ) - კანის, თვალის თეთრი გარსისა და ლორწოვანი გარსის ყვითელი შეფერილობაა, გამოწვეული ქსოვილებში ნაღვლის პიგმენტის დაგროვებით, რომელიც ღვიძლში წარმოიქმნება. ეს არ არის დამოუკიდებელი დაავადება, არამედ თანმდევი გამოვლენაა რიგი დაავადებებისა - ღვიძლის, სანაღვლე გზებისა და ზოგიერთი სხვა ორგანოსი, აგრეთვე სისხლისა. ღვიძლის სიყვითლე ხშირად წარმოიქმნება ვირუსული ჰეპატიტის ან ქრონიკული ალკოჰოლიზმის დროს. ამასთან, ირღვევა ნაღვლის პიგმენტის წარმონაქმნი და მისი გამოყოფა კუჭ - ნაწლავში; განავალი ღია, ხოლო შარდი მუქი ფერის ხდება. ჰემოლიზური სიყვითლე - შედეგია ერითროციტების გაძლიერებული რღვევისასა სისხლში და მათში შემავალი ნაღვლის პიგმენტის გამონთავისუფლებისა. სიყვითლის სხვა ფორმებისგან განსხვავებით , განავალს ჰემოლიზური სიყვითლის დროს, აგრეთვე შარდსაც გააჩნია მუქი შეფერილობა. კანი და თვალის თეთრი გარსი იღებს ლიმონივით ყვითელ ფერს. მექანიკური სიყვითლე განპირობებულია ნაღვლის სადინარების დარღვევით ნაღვლგამომყოფ გზებზე რაიმე მექანიკური შეფერხების ( მაგალითად, კენჭის ) გამო. რეკომენდაციები სიყვითლის ნებისმიერი ფორმის გამოვლენისას პირველ ყოვლისა, უნდა მიიღოთ სასაქმებელი. სვით მხოლოდ მოხდილი რძე, არ ჭამოთ არავითარი ცხიმიანი, არანაირი ცხარე სანელებლები. ძლიერი ტკივილებისას მარჯვენა ნეკნებქვეშ, დაიდეთ ამ ადგილზე სათბური კომპრესი და შესვით ნახევარი ჭიქა ზეითუნის ზეთი. მოამზადეთ ნარევი. ამისათვის აიღეთ საჭმელი სოდა - 4 წილი ( წონით ), სუფრის მარილი - 1 წილი და გლაუბერის მარილი - 1 წილი, რომელიც აძლიერებს ნაღვლის გამოყოფას. ეს ნარევი სვით დილით უზმოზე და სადილის წინ: 1 ჩ/კ ნახევარ ჭიქა ანადუღარ წყალზე. ნაღველი თუ ხშირად იღვრება, რეკომენდებულია ყოველ დილით უზმოზე შესვით ორ - ორი ჭიქა თბილი წყალი, რომელშიც გახსნილი იქნება 1 ჩ/კ კარლსბადის ( კარლოვი - ვარის ) მარილი. თუ სიყვითლისას ტემპერატურა იწყებს აწევას 38 - 39 გრადუსს ზემოთ, პულსი ნელდება, თავს იჩენს კრუნჩხვები, დაუყოვნებლივ უნდა გამოიძახოთ ექიმი, ხოლო მის მოსვლამდე შეგიძლიათ თავზე დაადოთ ავადმყოფს ყინულიანი ბუშტი, გაუკეთოთ კეფაზე მდოგვის საფენი და მიაღებინოთ ყოველ საათში ათ- ათი წვეთი ქაფურის სპირტი - ჩაწვეთებული სირჩა წყალში. სიყვითლის მკურნალობა ხალხური მედიცინის საშუალებებით: მატიტელა. ერთ მუჭა წვრილად დაჭრილ მატიტელას ბზესა და ნამჯას დაასხით 2 ლ ანადუღარი წყალი და ადუღეთ 2 სთ, ვიდრე მოცულობა არ შემცირდება ნახევარ ლიტრამდე. შემდეგ გააგრილეთ, გაწურეთ, მოათავსეთ მასში 0,5 ლ თაფლი და კვლავ ადუღეთ 5 წთ. გამოგივათ ბლანტი და მწარე მასა. მიიღეთ თითო ს/კ ყოველ 2 საათში. სვით, ვიდრე არ გაგივლით სიყვითლე. ბაღის პიტნა. აიღეთ 5 გრ გამხმარი ფოთლები 1 ჭიქა წყალზე. მიიღეთ თითო ს/კ ყოველ 3 სთ-ში. გამოიყენეთ როგორც ნაღველმდენი საშუალება. სამკურნალო სალბი. 2 ჩ/კ დაქუცმაცებული ფოთლები დათუთქეთ 2 ჭიქა მდუღარე წყლით, დააყენეთ 30 წთ, გაწურეთ. მიიღეთ თითო ს/კ ყოველ 2 სთ-ში ნაღვლის ბუშტისა და ღვიძლის ანთებისას. როგორ ვებრძოლოთ კუჭ - ნაწლავის ქრონიკულ.. ნაღველკენჭოვანი დაავადების დროს მისაღები ეფექტური.. სიყვითლის დროს მისაღები უებარი სამკურნალო ნარევი..


text: “მე მრავალი ცოდვა მიმიძღვის ამქვეყნად, როგორც მეფეს, ისე როგორც კაცს, თითქმის ყველა ღირსება და ყველა ნაკლი ჩემი ხალხისა მიტარებია. ვაჟკაციც ვიყავი და მშიშარაც, კეისარს ვებრძოდი, მეშინოდა ხვიარის ფესვებისა, გულზვიადიც ვიყავი და ლოთიც, მაგრამ ჩემი ხალხისათვის არასოდეს მიღალატნია. ჩვენი უბედურება ამჟამადაც ეგაა: ჩვენში მოღალატენი სჭარბობდნენ ერთგულებს, განა თუ სხვისი, საკუთარი თავისა, თავის ხალხის მოღალატენი, კარგად ვიცი თვით ჩემს მსტოვარებში ნახევარი ბიზანტიელებსა ჰყავდათ შესყიდული, ნახევარი – სარკინოზებს. როცა ხალხს ამდენი მოღალატე შინა ჰყავს, მაკედონელიც ვერ გაამარჯვებინებს მას. ბასიანთან აზნაურებს რომ არ ეღალატნათ, იქაც ვძლევდი ბასილი კეისარს. თუ მთელმა ერმა გამარჯვება არ მოინდომა, მაკედონელიც ვერ უშველის, რადგან ჯერ არსად გაუმარჯვნიათ მშიშარებსა და მსტოვარებს. სიყრმე და სიჭაბუკე საქართველოს შევალიე, მაგრამ ქართლელები “აფხაზს” მეძახდნენ, ხოლო აფხაზები – “ქართლელების მსტოვარს” მიწოდებდნენ ბაგრატოვანს, ლაზს. დამანელა აზნაურებისა და სარდლების კინკლაობამ. ჩვენში ყოველ ნაბიჭვარს აზნაურობა სწყურია, ყოველ ნაცარქექიას – სარდლობა. მუდამ ბიზანტიელებს ეგებოდნენ ფეხქვეშ ჩვენი სულელი აზნაურები და ღორმუცელა ეპისკოპოზები, მეფეები მწვანე ეტლებს მიეტრფოდნენ და ბიზანტიურ ხარისხებს, ამიტომაც არ მიყვარდა პაპაჩემი – გურგენ მაგისტროსი, მამაჩემი – ბაგრატ კურაპალატი, და მცხეთიდან გაქცევის წინაღამეს ჩემს ვაჟს წავეკიდე, ბაგრატს. ჩვენი უბედურება ეგაა: სხვის ფანდურზე ბუქნაობა გვიყვარს, ამიტომაც მუსრს ავლებდა საქართველოს სხვის ქვეყნებში ატეხილი ჭირი. ხალხიც აზნაურებს ბაძავდა, პიპა, ამიტომაც მშვენიერს, “უცხოს” უწოდებდნენ, კარგ ქართულ თხილს – “ბერძნულს” ხოლო საუკეთესო ცერცვსაც – “ბერძნულს”. სიმთვრალეში კარგი ვაჟკაცები ვართ და კარგი რიტორები, ეგაა ოღონდ – სიფხიზლის დროს ჩადენილი ცუდკაცობა სიმთვრალეში გვავიწყდება ხოლმე, ხოლო ქეიფის დროს დანაქადები უკვე აღარ გვახსოვს გამოფხიზლებულთ. მეც მჭირდა ეგ სენი, სიმთვრალეში მოვაკვლევინე ფხოველებს დედიჩემის დისწული გირშელ, თრიაქით მთვრალმა. ოდითგანვე ასე მოგვდგამს ქართველებს: მუდამ ჩვენს სიმცირეს მივსტიროდით, რადგან მტერი აურაცხელი გვყავდა მუდამ, მაგრამ დიდი კაცი თუ გამოგვერია. მას ისე დავკორტნით, როგორც დაკოდილ ძერას ყვავები.”


source: wikipedia

text: მოლიზე () — სასოფლო-სამეურნეო რეგიონი ცენტრალური იტალიის სამხრეთში, წარმოადგენს ქვეყნის მეორე ყველაზე პატარა რეგიონს. 1963 წალმდე შედიოდა აბრუცი-ე-მოლიზეს რეგიონის შემადგენლობაში. მისი ფართობი 4 438 კმ2-ია, მოსახლეობა კი 2010 წლის მონაცემებით დაახლოებით 300 000 ადამიანს შეადგენს. შედგება ორი პროვინციისაგან: კამპობასოსა და იზერნიისგან. ადმინისტრაციული დაყოფა იხილეთ აგრეთვე იტალიის ადმინისტრაციული დაყოფა რესურსები ინტერნეტში ოფიციალური საიტი Molise Region information site Images of Molise იტალიის რეგიონები


სასამართლო სისტემა


ძალადობრივი, ჰომოფობიური, ულტრამემარჯვენე ორგანიზაცია „ალტ-ინფოს“ გუნდმა პოლიტიკური პარტია დააფუძნა. პარტიას „კონსერვატიული მოძრაობა“ ჰქვია. სადამფუძნებლო ყრილობა „ექსპო – ჯორჯიაში“ გაიმართა. დელეგატებმა პარტიის ხელმძღვანელი და მმართველობითი ორგანოები აირჩიეს. ყრილობაზე პარტიის პოლიტიკური ხედვების, საპროგრამო ამოცანების და სტრატეგიის პრეზენტაცია გაიმართა. პარტიის თავმჯდომარედ ზურაბ მახარაძე აირჩიეს. პოლიტსაბჭოს წევრები არიან: ირაკლი მარტინენკო, ირაკლი მორგოშია, გიორგი ქარდავა, ვასილ გვილია. პარტიის გენერალურ მდივნად აირჩიეს გიორგი ქარდავა. ყრილობაზე სიტყვით გამოვიდა პარტიის თავმჯდომარე ზურაბ მახარაძე. „რას ვაპირებთ ჩვენ? ჩვენ რასაც ვაპირებთ პირდაპირ ვამბობთ. არაფერი იქნება დაფარული. ყველა ამ პრობლემის გასაღები არის კონკრეტულ ადგილას, ეს არის ჩვენი ჩრდილოელი მეზობლის დედაქალაქი. კრემლში წყდება საქართველოს ტერიტორიული მთლიანობის ბედი. მოსწონს ეს ვინმეს, თუ არ მოსწონს, ჩვენ რა თქმა უნდა პირდაპირი დიალოგი უნდა ვაწარმოოთ ჩვენს აფხაზ ძმებთან, მაგრამ მაგ კონფლიქტის გასაღები მოსკოვშია. ჩვენი ეკონომიკური ამოსუნთქვა, წინსვლა, პირდაპირ მიბმულია იმაზე, რომ საქართველოს მოქალაქეები აღარ იყვნენ მარტო უცხოეთიდან ჩამოსული ტურისტების მომსახურე პერსონალი. ჩვენი პრობლემის უდიდესი ნაწილი, უსაფრთხოება, ტერიტორიული მთლიანობა, დემოგრაფია და ეკონომიკა, გამომდინარეობს იქიდან რომ ჩვენ ვართ დე- ფაქტო ვასალების მდგომარეობაში. რაზე უნდა ველაპარაკოთ ჩვენ რუსეთს როცა იქ ჩავალთ? ყველაფერი იქნება თქვენთან შეთანხმებული და დეკლარირებული. სათქმელი გვაქვს კონკრეტული – თუ რუსეთის ფედერაციას მართლა უნდა საქართველოსთან მოკავშირეული მდგომარეობა, ჩვენ მზად ვართ არათუ პირდაპირი და უპირობო დიალოგი დავიწყოთ, არამედ ვიმუშაოთ რომ რუსეთის ფედერაციასთან დავალაგოთ პარტნიორული და მოკავშირეული ურთიერთობა. მზად ვართ ჩვენი ტერიტორიული მთლიანობის აღდგენის პარალელურად ვისაუბროთ იმ უსაფრთხოების და ეკონომიკური სისტემის საქართველოს ინტეგრაციაზე რაც მათი ინტერესია, ოღონდ ეს მოხდეს ტერიტორიული მთლიანობის აღდგენის და ეკონომიკური მდგომარეობის და დემოგრაფიის გამოსწორების ხარჯზე“ – განაცხადა ზურაბ მახარაძემ. შპს „ალტ-ინფო“ 2019 წლის 28 იანვარს დარეგისტრირდა და მისი დირექტორი შოთა მარტინენკოა. კომპანიის 50-50%-იან წილს შოთა მარტინენკო და ციალა მორგოშია ფლობენ. „ალტ-ინფოსთან“ დაკავშირებული კიდევ ერთი ორგანიზაცია ა(ა)იპ „ალტერნატივა საქართველოსთვის“ 2019 წლის 30 იანვარს დარეგისტრირდა. საჯარო რეესტრის მიხედვით, ორგანიზაციის გამგეობის წევრები არიან კონსტანტინე მორგოშია (თავმჯდომარე), ზურაბ მახარაძე (თავმჯდომარის მოადგილე), შოთა მარტინენკო, ირაკლი ყიზილაშვილი და რუსეთ-საქართველოს ორმაგი მოქალაქეობის მქონე გიორგი ქარდავა. ორივე ორგანიზაციის საკონტაქტო ელექტრონულ ფოსტად მითითებულია altinfocom@gmail.com. მოქალაქეთა პოლიტიკური გაერთიანებების შესახებ კანონის მიხედვით, დაუშვებელია ისეთი პარტიის შექმნა და საქმიანობა, რომლის მიზანია საქართველოს კონსტიტუციური წყობილების დამხობა ან ძალადობით შეცვლა, ქვეყნის დამოუკიდებლობის ხელყოფა, ტერიტორიული მთლიანობის დარღვევა, ან რომელიც ეწევა ომის ან ძალადობის პროპაგანდას, აღვივებს ეროვნულ, კუთხურ, რელიგიურ ან სოციალურ შუღლს.


source: CulturaX

text: ბესელია: ამ მდაბიო მეთოდის გამოყენებას ველოდი... ჩანაწერის გავრცელების I მცდელობა ჩვენი ხელისუფლების დროს მოხდა – IPRESS.GE ბესელია: ამ მდაბიო მეთოდის გამოყენებას ველოდი... ჩანაწერის გავრცელების I მცდელობა ჩვენი ხელისუფლების დროს მოხდა დამატების თარიღი 20:58, 31 იანვარი, 2019 131 ასე უპასუხა საპარლამენტო უმრავლესობის წევრმა ეკა ბესელიამ პირადი ცხოვრების ამსახველი ჩანაწერებთან დაკავშირებით გადაცემა "რეაქციის" წამყვანის კითხვაზე, რა რეაქცია ჰქონდა, როცა ამ ჩანაწერის გავრცელების შესახებ შეიტყო. "სიმართლე გითხრათ ამ მდაბიო და სამარცხვინო მეთოდის გამოყენებას ველოდი. მეც ალბათ იმ ადამიანების კატეგორიას მივეკუთვნები, რომლებსაც ბევრი რამე გავლილი აქვს პოლიტიკაში, ბრძოლაში, განსაცდელები და ა. შ. ამის გამო შინაგანად უფრო ძლიერდები და უფრო მზად ხვდები ასეთ მორალურ ტერორსაც კი. ასეთი რამე წარმოუდგენლად ვიგრძენი და ჯერ კიდევ წინა ხელისუფლების დროს. როცა ოჯახურ სივრცეში გაკეთდა ეს ჩანაწერი. მაშინვე გავიგე, რომ ასეთი ჩანაწერი ჰქონდა იმ ხელისუფლებას. ჩემს ელექტრონულ ფოსტაზე მოვიდა შეტყობინება. იყო მუქარის წერილი. ხელისუფლების შეცვლის შემდეგ გადავეცი ჩვენს სამართალდამცავებს. ვიცოდით, რომ სააკაშვილის მოწინააღმდეგეებიდან ყველას თვალთვალი ხდებოდა, ვისაც სად მოახერხებდნენ, რომ ჩაეწერათ. მათ ეს ვერ გამოიყენეს, რადგან შინაარსობრივად არ იყო მათთვის ღირებული, მაგრამ ეს იყო შანტაჟის ფორმა და ფსიქოლოგიურად გატეხვის. ამ ჩანაწერის გავრცელების პირველი მცდელობა მოხდა ჩვენი ხელისუფლების დროს. შემდეგ დააკავეს რამდენიმე ადამიანი, საკმაოდ დიდ ხანს გავრცელდა ეს პროცესი. ამ ჩანაწერის ძირითადი მტკიცებულება დევს სისხლის სამართლის იმ საქმეში, რომელიც სასამართლოშია განსახილველად. ახლახანს დასრულებულა სააპელაციო სასამართლოში განხილვა, არ ვიცი გაგრძელდება თუ არა უზენაესში. ამ ყველაფერში მთავარია რისთვის კეთდება ეს. როცა ვამბობ, რომ ველოდი ეს ნიშნავს, რომ ვიცოდი ეს ჩანაწერი არსებობს, საქმეში დევს როგორც მტკიცებულება", – განაცხადა ეკა ბესელიამ. გადაცემის წამყვანის კითხვაზე, როცა სასამართლოზე საუბრობს მინიშნებას აკეთებს? – პასუხობს: "ფაქტებს ვამბობ ჯერ-ჯერობით. მაგრამ დიდხანს არ ვაპირებ ვიყო ამ პოზიციაში, რომ არ მქონდეს ღიად სურვილი და მზაობა, რომ ამაზე შეფასებები გავაკეთო", – განაცხადა ეკა ბესელიამ.


text: წერაქვის სამონასტრო კომპლექსი | Georgian Travel Guide წერაქვის სამონასტრო კომპლექსის შესახებ ქვემო წერაქვის სამონასტრო კომპლექსი ქვემო ქართლის მხარეში, მარნეულის მუნიციპალიტეტის სოფელ წერაქვთან ახლოს მდებარეობს. კომპლექსი მოიცავს XII-XIII საუკუნეების ღვთისმშობლის მიძინების ეკლესიას, X საუკუნის მთავარანგელოზთა ეკლესიასა და გვიანი შუასაუკუნეების წმ. გიორგის ეკლესიას, სამრეკლოს, მარანსა და გალავანს. თავად წერაქვი საკმაოდ ძველი და ისტორიული სოფელია. წერაქვის მიდამოებში დგას შუასაუკუნეების ციხე - "დიდი მზის გული" და ციხის დარბაზული ეკლესია. წერაქვიდან იყო წარმოშობით ცნობილი ქართველი მწერალი და საზოგადო მოღვაწე - მიხეილ ჯავახიშვილი, აქვეა მისი სახლ-მუზეუმიც. ქვემო წერაქვის ღვთისმშობლის მიძინების ეკლესია XII-XIII საუკუნეების ორნავიანი ნაგებობაა. კლდოვან მასივზე და სამხრეთის მხრიდან ხელოვნურად აგებულ მაღალ სუბსტრუქციაზეა დაფუძნებული. ეკლესიას აქვს პროფილირებული ცოკოლი. ნაგებია ჰორიზონტალური წყობის კარგად გათლილი ქვით. გვერდითა ნავი ჩრდილოეთითაა მოქცეული და პასტოფორიუმით ბოლოვდება. იგი მთავარი სივრცისგან გამოყოფილია კვადრატული განივკვეთის ორი სვეტით. სვეტებზე სამი ნახევარწრიული თაღია გადაყვანილი, რომლებიც სადად პროფილირებულ კაპიტელებს ეყრდნობა. სვეტის ბაზისები და იატაკი კლდეშია გამოკვეთილი. სეკურთხევლის იატაკი ერთი საფეხურითაა ამაღლებული. საკურთხველის აფსიდი კონქისკენ მსუბუქად ვიწროვდება. ორივე ნავს შვერილი აფსიდი აქვს, მთავარი ნავის აფსიდი ხუთწახნაგაა, ჩრდილოეთისა კი სამწახნაგა. შესასვლელი ორია, დასავლეთიდან და სამხრეთიდან. ორივე შესასვლელს ორმხრივ გახსნილი თაღიანი კარიბჭეები აქვს მიდგმული. სამხრეთ კარიბჭეს შიგნიდან ნახევრადსფერული გუმბათისებრი კამარა აქვს. სამხრეთისა და დასავლეთის სარკმლებს ერთიანი მოჩუქურთმებული საპირეები ევლება. სამხრეთის სარკმლების ორსავ მხარეს კოპები, ზემოთ კი ცხვრის თავის ფრაგმენტია დარჩენილი. აღმოსავლეთის სარკმლებს ჯვრების გამოსახულები და გადანაკეცებიანი სადა თავსართი ამკობს. ფასადებს პროფილირებული ლავგარდანი შემოუყვება. ქვემო წერაქვის წმ. გიორგის ეკლესია XVI-XVIII საუკუნეებით თარიღდება. იგი დარბაზული ტიპის ნაგებობაა, რომელიც აღმოსავლეთით ნახევარწრიული აფსიდით სრულდება. ეკლესია ნაგებია წვრილი ფლეთილი ქვით. საკურთხეველსა და დასავლეთ კედელში თითო სწორკუთხა სარკმელია. ტაძარს სამხრეთიდან არქიტრავული შესასვლელი აქვს. ნაგებობის სამხრეთ ფასადის აღმოსავლეთ ნაწილში მიდგმულია მცირე მინაშენი - ნატეხი ქვით ნაგები სამლოცველო. სამლოცველოს დასავლეთიდან აქვს არქიტრავული შესასვლელი. აღმოსავლეთ და სამხრეთ კედლებში მცირე სწორკუთხა სარკმლებია გაჭრილი. დარბაზული ეკლესიისა და სამლოცველოს ფასადებს მწვანე ფერის ქვის სადა ლავგარდანი ასრულებს. ქვემო წერაქვის მთავარანგელოზთა ეკლესია X საუკუნის დარბაზული ნაგებობაა. იგი მთავარი ეკლესიის ჩრდილო-დასავლეთ მხარეს, შემაღლებულ ადგილზე დგას. გეგმაში სწორკუთხედის ფორმის ეკლესია აღმოსავლეთით ნახევარწრიული აფსიდით სრულდება. სამხრეთისა და აღმოსავლეთის კედლის მხრიდან ეკლესიას ერთსაფეხუროვანი ფლეთილი ქვით ნაგები სუბსტრუქცია შემოუყვება, დანარჩენი მხარეები კლდის მასივშია მოქცეული. აღმოსავლეთით, დასავლეთითა და სამხრეთით თითო თაღოვანი სარკმელია გაჭრილი. აფსიდის სარკმლის ჩრდილოეთით მოზრდილი თაღოვანი ნიშა, ხოლო სამხრეთით სწორლითხა ფორმის ნიშაა გამოკვეთილი. ინტერიერი მთლიანად შეთეთრებულია. ტაძარს დასავლეთით არქიტრავული შესასვლელი აქვს. ეკლესია ნაგებია ფლეთილი და მოზრდილი ქვის კვადრებით დუღაბზე. მონასტრის მთავარი ტაძრის სამხრეთით, ხელოვნურ სუბსტრუქციაზე მართკუთხა გეგმარების მქონე, ფლეთილი ქვით ნაგები მარანია მიშენებული. იგი გვიან შუასაუკუნეებს მიეკუთვნება. მარნის სამხრეთ კედელი სამი მრგვალი და ერთიც წახნაგოვანი ბურჯითაა შემტკიცებული. ნაგებობას აღმოსავლეთით მცირე საჰაერო სარკმლები აქვს. ინტერიერის კამაროვანი გადახურვა წყვილი გამბჯენი, ფლეთილი ქვით ნაგები თაღებითაა დანაწევრებული. შემორჩენილია იატაკში ჩადგმული ქვევრის ფრაგმენტები და სამაცივრო ორმო. მარანს ბრტყელი გადახურვა აქვს, რომლის თავზე ამჟამად ღია ტერასაა მოწყობილი. მარანს დასავლეთიდან არქიტრავული შესასვლელი აქვს. წერაქვის სამონასტრო კომპლექსის ნაგებობებს ირგვლივბ რტყელი ფლეთილი და მოზრდილი ქვების მონაცვლეობით ნაგები გალავანი ერტყმის. იგი XVI-XVII საუკუნეებით თარიღდება. გალავანი საშუალო სიმაღლისაა და ალაგ-ალაგ მრგვალი ბურჯებითაა შემტკიცებული. გალავნის სამხრეთი ნაწილი გარღვეულია. მთავარი შესასვლელი დასავლეთიდანაა, სადაც ოთხკუთხა გეგმარების მქონე, ორმხივრ თაღებით გახსნილი და ბრტყლად გადახურული კარიბჭე-სამრეკლოა მოწყობილი. კარიბჭის თაღები სუფთად ნათალი ახალი ქვებითაა გადაყვანილი. კამაროვანი ჭერი ერთი გამბჯენი თაღითაა გამაგრებული. ფასადებს ახალი ქვის სადა ლავგარდანი შემოუყვება. კარიბჭის სამხრეთ კედელი, გალავნის მსგავსად, მრგვალი ბურჯითაა შემაგრებული. მთავარი ტაძრის აღმოსავლეთით, ძველ საბერმონაზვნო საცხოვრებლის ადგილას, სამსართულად დაშენებული ახალი კელიები, სატრაპეზო და დამხმარე შენობებია განლაგებული. ნაგებობები აშენებულია ფლეთილი და მოზრდილი ქვებით. საცხოვრებელი შენობები აღმოსავლეთით გალავანს ებჯინება.


მონაცემთა აღდგენა მყარი დისკებიდან - მონაცემთა აღდგენის ცენტრი - პიტსი, საქართველო მონაცემთა აღდგენა მყარი დისკებიდან ინფორმაციული ტექნოლოგიების საჭიროება სამთავრობო, არასამთავრობო თუ კერძო ორგანიზაციებში დღითიდღე იზრდება. ამჟამად, მეხსიერების შემნახავი მოწყობილობები ერთმანეთისაგან ფორმით, სიჩქარითა და მონაცემთა შენახვის მოცულობით განსხვავდებიან. განსაკუთრებული ადგილი უჭირავთ მაღალი მოცულობის მოწყობილობებს IDE და SATA ტექნოლოგიებით. კომპიუტერებში ძირითადად ეს მოწყობილობები გამოიყენება მყარ დისკებად. IDE და SATA ტექნოლოგიის მქონე მეხსიერების შემნახავმა მოწყობილობამ სხვადასხვა ხასიათის ფიზიკური და ლოგიკური მიზეზები გამო შესაძლოა დაკარგოს ნორმალურად ფუნქციონირების უნარი და შედეგად, შენახულ ინფორმაციასთან წვდომა შეუძლებელი გახდეს. როგორც PITS-ი, სპეციალური ხელსაწყოებით ჩვენ აღმოვფხვრით მეხსიერების შემნახავ მოწყობილობებში გაჩენილ მექანიკურ და ლოგიკურ პრობლემებს, აღვადგენთ მონაცემებს და ვქმნით განსაკუთრებულ ღირებულებებს ჩვენი მომხმარებლებისათვის. ზოგადად, ინფორმაციის აღდგენა გულისხმობს მყარი დისკის ისეთ კონდიციამდე მიყვანას, საიდანაც მონაცემთა წაკითხვა შესაძლო გახდება. თვით მყარი დისკის შეკეთება, ჩვენს მომსახურებაში არ შედის. მონაცემთა აღდგენა მყარი დისკიდან, რომელსაც ‘არ წაკითხვადი’ სექტორები აქვს. სავარაუდოდ, თქვენი უმრავლესობა ალბათ შეხვედრია მყარ დისკებთან დაკავშირებულ გამოთქმას – ‘ბედ სექტორი’. მას ‘არ წაკითხვადი’ ბლოკების გამო, მყარი დისკიდან ინფორმაციის წაკითხვის პრობლემის გამოწვევა და დოკუმენტებისა თუ ფაილების დაკარგვა შეუძლია. ბლოკების დაფორმატება კი შეუძლებელია. ამ შემთხვევაში, მონაცემთა აღდგენა Data extractor-ის დახმარებით ხორციელდება. ესაა სპეციალური პროგრამისა და აღჭურვილობის კომპლექტი. ეს კომპლექტი განსაკუთრებულ ტექნოლოგიურ რეჟიმში მუშაობს და გამოუსადეგარი სექტორებიდანაც კი შეუძლია მონაცემთა აღდგენა და პერიოდული კონტროლის კოდის შეცვლა. ამ ოპერაციის დროს, დიდი რაოდენობის დეფექტური სექტორებიდანაც კი შესაძლებელია მონაცემთა აღდგენა. ზოგჯერ, არის შემთხვევები, როდესაც დეფეტური სექტორები სწორედ იმ ადგილის გარშემოა განლაგებული, სადაც ფაილ სისტემების შესახებ ინფორმაცია ინახება. ასეთ შემთხვევაში, მყარი დისკის ასლი გადადის სხვა მომუშავე დისკში და შემდგომი ღონისძიებები ჩვეულებრივი, მუშა დისკის აღდგენის მსგავსად ხორციელდება. მონაცემთა აღდგენა მყარი დისკებიდან, რომელთაც მუდმივი მეხსიერების მოწყობილობა (PMD) ან სერვისის ზონა აქვთ დაზიანებული. ამ შემთხვევაში, დისკი არ აღიქმება ან არასწორად აღიქმება BIOS-ის მიერ. პრობლემას შესაძლოა თან ახლდეს კაკუნის დამახასიათებელი ხმა. ასეთ შემთხვევებში, მონაცემთა ამოღება სერვისის ზონის ან PMD-ს ფუნქციონირების აღდგენით ხორციელდება. ეს პროცესი სპეციალურ სადგამზე, განსაკუთრებულ ტექნოლოგიურ გარემოში ხორციელდება. მონაცემთა აღდგენა დაზიანებული კონტროლერის მქონე მყარი დისკებიდან. ასეთ შემთხვევებს კაკუნის ხმა და BIOS-ის მიერ ვერ აღქმა ახასიათებს. აღდგენა იწყება კონტროლერის რესტავრაციის მცდელობით. წარუმატებლობის შემთხვევაში, ის ახალით ნაცვლდება და მიკრო პროგრამის ჩაყენებით გრძელდება.


საზოგადოება Archives | Page 277 of 279 | BFM.GE “სახელმწიფო უნდა შეეცადოს ჯანდაცვის ტვირთი კერძო სექტორს გადაუნაწილოს” August 19, 2015 721 Views ჯანდაცვის ალტერნატიულ დაფინანსებაზე საუბარი და ფიქრი და მოქმედება დღესვეა დასაწყები და საკითხისადმი კომპლექსური მიდგომის შემთხვევაში, შედეგი დადებითი იქნება ყველა მხარისთვის, – სახელმწიფოსთვის, ბენეფიციარისთვის, ჯანდაცვის ობიექტისთვის თუ სადაზღვევო სექტორისთვის ჯანდაცვის სექტორში განხორციელებული და მიმდინარე რეფორმები საზოგადოების ყურადღების ცენტრშია. საყოველთაო ჯანდაცვის და ჩ ჰეპატიტის ელიმინაციის პროგრამები ის პროექტებია, რომელიც პრაქტიკულად საქართველოს ყველა ოჯახს უშუალოდ შეეხო და პოზიტიურად აისახა პაციენტების როგორც ჯანმრთელობის, ისე ... August 19, 2015 669 Views წელს სუბსიდია პირდაპირ მევენახეებზე გაიცემა August 17, 2015 830 Views ,,წელს ყურძნის უხვი მოსავალია და ხარისხიც საკმაოდ კარგია. სამწუხაროდ, ბოლო პერიოდში მეზობელ ქვეყნებში განვითარებულმა პოლიტიკურმა მოვლენებმა და რეგიონში არსებულმა ეკონომიკურმა მდგომარეობამ, ქართული პროდუქციისთვის მნიშვნელოვან და მსხვილ საექსპორტო ბაზრებზე ქართული ღვინის ექსპორტის შემცირება განაპირობა, რაც ადგილობრივი წარმოების განვითარებაზე უარყოფითად აისახა – მნიშვნელოვნად შემცირდა მოთხოვნა ყურძენზე. შესაბამისად, დარგის განვითარების დადებითი დინამიკის შენარჩუნებისა და წარმოების სტიმულირების მიზნით, ასევე მევენახეების ინტერესის გათვალისწინებით, საქართველოს მთავრობამ ... August 17, 2015 596 Views August 17, 2015 725 Views August 17, 2015 516 Views August 15, 2015 959 Views August 15, 2015 675 Views August 15, 2015 1,166 Views


text: 13.4.12 ყველას უყვარს აღდგომაზე კვერცხის წითლად შეღებვა და მერე საზეიმო სუფრაზე ამ კვერცხების ჭახა-ჭუხი. მაგრამ ცოტამ თუ იცის საიდან გაჩნდა ეს ტრადიცია ან რატომ გახდა კვერცხი ქრისტიანულ სამყაროში აღდგომის სიმბოლო. ერთ-ერთი და ყველაზე პოპულარული საეკლესიო ლეგენდის თანახმად, მარია მაგდალინელმა ქრისტეს აღდგომის შესახებ რომ შეიტყო, სასწრაფოდ რომში გაემგზავრა და ახალი ამბის შესატყობინებლად იმპერატორ ტიბერიუსს ეახლა. მაშინდელი ტრადიციის თანახმად, იმპერატორთან ხელცარიელი მისვლა არ შეიძლებოდა და ღარიბ-ღატაკ მარია მაგდალინეს სხვა რაღა დარჩენოდა, ტიბერიუსს ძღვენად ერთი ცალი ქათმის კვერცხი მიართვა. ქალმა იმპერატორს კვერცხი გაუწოდა და ახარა: „ქრისტე აღსდგა!“ ქრისტეს სასწაულებრივად აღდგომის ამბავი რომ მოისმინა, ტიბერიუსმა არ დაიჯერა და წამოიძახა: „ადამიანი მკვდრეთით ვერ აღსდგება, ისევე როგორც ეს თეთრი კვერცხი ვერ გაწითლდება“ და ამ სიტყვებზე თეთრი კვერცხი ხელშივე გაუწითლდა. მეორე ლეგენდა გვიყვება, რომ ქრისტეს სიკვდილის შემდეგ შვიდი იუდეველი საქეიფოდ შეიკრიბა. სხვა ნუგბარ-ნუგბარ საჭმელებთან ერთად მაგიდაზე შემწვარი ქათამი და მოხარშული კვერცხებიც იდო. ქეიფის დროს, იმდღევანდელი ჯვარცმის ამბავი გაიხსენეს და ერთ-ერთმა იუდეველმა თქვა: „ქრისტე მესამე დღეს მკვდრეთით აღსდგებაო“. ამაზე მასპინძელმა უპასუხა: „ქრისტეც ისევე გაცოცხლდება, როგორც ეს შემწვარი ქათამი აკაკანდება ან ეს მოხარშული კვერცხი გაწითლდება“ და კვერცხმა მყესეულდ ფერი იცვალა, ქათამი კი აკრიახდა და ეზოში გაფრთხიალდა. ზოგიერთი ვერსიით იმასაც ამბობენ, რომ ქრისტეს აღდგომის მომენტში გოგლოთაზე ქვები წითელ კვერცხებად იქცა. ბავშვობაში ისიც მსმენია, რომ ჯვარსგაკრულ ისესოსთან ხალხს პატივისცემის ნიშნად კვერცხები მიქონდა, ფეხებთან ულაგებდნენ და კვერცხებიც მაცხოვრის სისხლით იღებებოდა. კიდევ ერთი ქრისტიანული გადმოცემა კვერცხების წითლად შეღევბვის ტრადიციას რომის იმპერატორი მარკ ავრელიუსის სახელს უკავშირებს. მარკ ავრელიუსი რომ იბადეოდა იმ დღეს იმპერატორის დედის ერთ-ერთმა ქათამმა წითლად დაწინწკლული კვერცხი დადო და ეს სასწაული მომავალი იმპერატორის დაბადების ბედნიერ წინასწარმეტყველებად მიიჩნიეს. ასე რომ, 224 წლიდან რაიმეს მისალოცად შეღებილი კვერცხების ერთმანეთისათვის გაგზავნა რომში ტრადიციად იქცა. რომაელმა ქრისტიანებმა ეს ტრადიცია აიტაცეს, ოღონდ თავისებურად გადააკეთეს და კვერცხის სიწითლეში ქრისტეს მიერ დაღვრილი სისხლის სიმბოლიკა ჩადეს. ერთ-ერთი ლამაზი ლეგენდის მიხედვით, ყრმა ისესოს თავად ღვთისმშობელი უღებავდა ფერად კვერცხებს. კვერცხის წითლად ღებვის ტრადიციას ისტორიულად ასე ხსნიან: იუდეაში დიდი მარხვის დროს კვერცხის ჭამა ჯერ კიდევ პირველ საუკუნეში აიკრძალა. და იმდენად რამდენადაც მაცივარი და პროდუქტების შენახვის თანამედროვე მეთოდები არ არსებობდა, კვერცხისმდებელ ქათმებს კი საეკლესიო კალენდრის არაფერი გაეგებოდათ და კვერცხის დებას მარხვის დროსაც „უნამუსოდ“ აგრძელებდნენ, კვერცხის ხანგრძლივად და ვარგისიანად შენახვის აუცილებლობაც წარმოიშვა. შედეგად, კვერცხებს ხახვის ნაფცქვენებთან ერთად ძალიან დიდხანს ხარშავდნენ. ხარშვის პროცესში ხახვის ნახარშში შემავალი ანტიბაქტერიალური ნივთიერებები ნაჭუჭის ფორებს ავსებდა და ასეთი მეთოდით მოხარშული კვერცხი დიდხანს არ ფუჭდებოდა (სხვათა შორის, ჰენდროს და სხვა ნატურალურ საღებავებს ეს თვისება არ აქვთ). შვიდკვირიანი დიდი მარხვის შემდეგ ძველი ქრისტიანები დაგროვებულ ფერად კვერცხებს ჭამდნენ კიდეც და ერთმანეთსაც ურიგებდნენ. კვერცხებით თანამოძმეების დასაჩუქრების წესი ყველაზე ადრე იუდეისა და ეგვიპტის ქრისტიანებს შორის დაამკვიდრდა. ძველ დროში ასეთი კვერცხის მთელი წელი შენახვის ტრადიციაც კი არსებობდა. ხახვის ნაფცქვენებში შეღებილი კვერცხი იმდენად კარგად ინახება, რომ დროთა განმავლობაში შიგთავსი ხმება და რამდენიმე თვეში შუშისმაგვარ პატარა ბურთულად იქცევა. ჩვ.წ.აღ. I-II საუკუნეების ქრისტიანების ცხოვრება ძველ რომში იმდენად მძიმე იყო, რომ აუცილებლობისას ასეთ გამხმარ კერცხებს მდუღარე წყალში ალბობდნენ და მერე გემრიელად მიირთმევდნენ. რომაელი ქრისტიანების მსხვერპლს ფუჭად არ ჩაუვლია და 313 წელს წარმართმა რომის იმპერატორმა ქრისტიანობა სახელმწიფო რელიგიად გამოაცხადა. სხვათა შორის, ახლა ერთ საიდუმლოს გაგიმხელთ და გეხვეწებით, არსად არ თქვათ: ქრისტიანობა სახელმწიფო რელიგიად პირველად 301 წელს, სომხეთში გამოცხადდა. სააღდგომოდ შეღებილი კვერცხების შესახებ პირველი წერილობითი ცნობა X საუკუნით თარიღდება. ხელნაწერ პერგამენტში (რომელიც საბერძნეთში ფასალონიკთან ახლოს წმინდა ანასტასის მონატერის ბიბლიოთეკაში იანხება) საეკლესიო წესდების ბოლოში მითითებულია, რომ აღდგომაზე აუცილებელი ლოცვების აღვლენის შემდეგ უნდა წაიკითხონ კვერცხისა და ყველის საკურთხებელი ლოცვა, რომლის დროსაც იღუმენი თავის თანამოძმეებს დაურიგებს კვერცხებს სიტყვებით: „ქრისტე აღსდგა!“. „ნომოკანონ ფოტიას“ ხელნაწერის თანახმად (XIII ს) კი იღუმენს შეეძლო დაესაჯა ის ბერი, რომელიც აღდგომა დღეს წითელ კვერცხს არ შეჭამდა და ამით ტრადიციას შეურაცხყოფდა. და მაინც, რატომ ითვლება მაინცდამაინც კვერცხი ქრისტეს აღდგომის სიმობოლოდ? ოდითგანვე კვერცხს მაგიურ მნიშვნელობას ანიჭებდნენ. ქრისტიანობამდელი პერიოდის უძველეს სამარხებსა და ყორღანებში ნატურალურ, ქვის, მარმარილოს და თიხის კვერცხებს სისტემატიურად პოულობენ. ეტრუსკული სამარხები სავსეა სირაქლემისა და ქათმის კვერცხებით. რაც გასაკვირი არც არის, იმიტომ რომ წარმართულ სამყაროში კვერცი ახალი სიცოცხლის, განახლების, ბუნების გაღვიძების, ნაყოფიერებისა და ბარაქის სიმბოლოდ ითვლებოდა. არაერთი გადმოცემა გვაუწყებს, რომ სამყარო სწორედ კვერცხიდან გაჩნდა. მაგალითად, ძველი ეგვიპტელები ყოველ გაზაფხულზე ნილოსის ადიდებასთან ერთად, უკვდავებისა და ახალი ცხოვრების ნიშნად, ერთმანეთს მოხატულ კვერცხებს ურიგებდნენ. „ვედები“ გვარწმუნებს, რომ ბრამა ოქროს კვერცხიდან „გამოიჩეკა“ და ინდოეთში კვერცხიდან გამოჩეკილ ჩიტს დღესაც „ორჯერ დაბადებულს“ ეძახიან. ერთი აღმოსავლური თქმულების თანახმად, სამყარი ქაოსი იყო, ეს ქაოსი კი უზარმაზარ კვერცხში იყო მოქცეული და სიცოცხლი ყველა ფორმა შიგ იყო ჩაკეტილი. კვერცხის ნაჭუჭს გარედან ღვთაებრივი ცეცხლი ათბობდა და ერთ დღესაც კვერცხიდან მითოლოგიური არსება პანგუ დაიბადა. ქაოსში რაც უწონადი იყო, ცად იქცა, მყარი კი მიწად. პანგუმ ცა და მიწა შეაერთა, გააჩინა ქარი, სივრცე, ღრუბლები, მეხი და ელვა. მერე ახალშექმნილი მიწას გასათბობად მზე აჩუქა და გასაგრილებლად მთვარე. მზემ მიწა გაათბო, მთვარემ გაანათა და პლანეტები და ვარსკვლავებიც გაჩნდა. მომავალი ბედნიერების, ახალი ცხოვრების დაწყებისა და ბარაქის ნიშნად კვერცხს სახლის საძირკველშიც აყოლებდნენ. გაზაფხულის დადგომის, ბუნების გამოღვიძების და სიცოცხლის ზეიმის აღსანიშნავად ახალ წელს (ნავრუზზე 21 მარტს ირანელები კვერცხებს დღესაც ღებავენ) და დაბადების დღეებზე ღარიბები ერთმანეთს ფერად კვერცხებს ჩუქნიდნენ, მდიდრები კი ოქროსას ან მოოქროვილს (როგორც მზის სიმბოლოს). ძველ რომაელებს ასეთი ტრადიციაც ჰქონდათ, ტრაპეზის დაწყებამდე ახალი წამოწყების წარმატების საწინდრად ღუმელში გამომცხვარ კვერცხს მიირთმევდნენ. და რაღა გასაკვირია, რომ ამ ყველაფერმა გამოძახილი ქრისტიანულ რელიგიაშიც ჰპოვა და თვისი ადგილი დაიმკვიდრა. ცნობილმა იტალიერმა ფერმწერმა პიერო დელა ფრანჩესკამ მონტე ფელტროს საკურთხველში (მილანი, XV ს) მადონასა ყრმა იესოს თავზე ჩამოკიდებული სირაქლემის კვერცხი გამოსახა. ფრესკაზე კვერცხი ღმერთკაცი იესოს სასწაულებრივ დაბადებასა და სამყაროს ქრისტიანულ აღქმაზე მიგვანიშნებს. ბიზანტიელი ღვთისმეტყველი და ფილოსოფი იოან დამასკინი ამტკიცებდა (ისევე, როგორც იმ პერიოდის ბევრი თეოლოგი), რომ ცა და მიწა კვერცხის ანალოგიაა: ნაჭუჭი - ცაა, აპკი - ღრუბლები, ცილა - წყალი, გული კი მიწა. კვერცხის უსულო მატერიისგან სიცოცხლე იბადება და მასში განითარების, შესაძლებლობებისა და წინსვლის იდეაა ჩადებული. ბევრ სხვა ზებუნებრივ ძლაასთან ერთად, შეღებილ კვერცხს მკვდრებსა და ცოცხლებს შორის ერთგვარი დამაკავშირებელი ძალის მოვალეობასაც აკისრებდნენ და საფლავზე შეღებილი კვერცხის დადებით, ცოცხლები გარდაცვლილებს თავიანთი ჭირისა და ლხინის ამბავს აწვდიდნენ (აქედან მოდის საფლავზე კვერცხის გადაგორების ტრადიცია). საეკლესიო კანონების თანახმად სააღდგომო კვერცხები „სუფთა ხუთშაბათს“ იღებება. დიახ, დიახ, ხუთშაბათს და არა პარასკევს, არ მეშლება. კვერცხების პარასკევს შეღებვა წმინდა ქართული ტრადიციაა და საიდან და რატომ გაჩნდა, ბევრი ვეცადე, მაგრამ ვერ დავადგინე. მოკლედ, წესის და რიგის მიხედვით, ხუთშაბათ დილას უნდა იბანაოთ, ირგვლივ ყველაფერი მიალაგ-მოალაგოთ, რომ მთელი წელი თქვენს სახლს ჭუჭყი და სიბინძურე ვეღარ გაეკაროს და მერე სააღდგომო სამზადისსაც შეუდგეთ - დააცხოთ კულიჩები, გააკეთოთ ხაჭოს პასკა და შეღებოთ კვერცხები. მერე კი ეს ყველაფერი „დიდ შაბათს“ ეკლესიაში საკურთხებლად წაზიდოთ. საუკეთესო სურვილებით, თქვენი მერი პოპინსი


text: 21 ივლისი — გრიგორიანული კალენდრის 202-ე დღე (ნაკიან წლებში – 203-ე დღე). წლის ბოლომდე დარჩენილია 163 დღე. დღის მოვლენები 1718 : ხელი მოეწერა პასაროვიტცის ხელშეკრულებას ოსმელთს, ავსტრიასა და ვენეციის რესპუბლიკას შორის. 1774 : რუსეთმა და ოსმალეთმა ხელი მოაწერეს ქუჩუკ-კაინარჯის საზავო ხელშეკრულებას. დამთავრდა რუსეთ-ოსმალეთის ომი. 1831 : ბელგიაში ჩატარდა პირველი მეფის ლეოპოლდ I-ს ინაუგურაცია. 1931 : „სი-ბი-ეს“-ის ნიუ-იორკის სადგური იწყებს პირველი რეგულარული შვიდ დღიანი სატელევიზიო გადაცემების ტრანსლაციას აშშ-ში. 1969 : ნილ არმსტრონგი და ედვინ ალდრინი ხდებიან პირველი ადამიანები, რომელთაც მთვარეზე გაიარეს. 1970 : 11-წლიანი მშენებლობის შემდეგ ასუანის კაშხალი ამუშავდა ეგვიპტეში. 1983 : მსოფლიოს ყველაზე დაბალი ტემპერატურა −89.2 °C (−129 °F) დარეგისტრირდა ვოსტოკის სადგურზე, ანტარქტიკა. 1992 : საქართველომ და უკრაინამ დიპლომატიური ურთიერთობები დაამყარეს. 1994 : ტონი ბლერი გამარჯვებულად გამოცხადდა ბრიტანეთის ლეიბორისტული პარტიის მეთაურის არჩევნებში, რამაც გზა გაუკვალა მის პრემიერ-მინისტრად გახდომას 1997 წელს. 2008 : სერბეთის უშიშროების ძალებმა სამხედრო დანაშაულთა და გენოციდის ბრალდებით ყოფილი ბოსნიელ სერბთა ლიდერი რადოვან კარაჯიჩი დააკავეს 12-წლიანი ძებნის შემდეგ. 2009 : ნასამ დაადასტურა შეჯახების შემთხვევა იუპიტერზე, პირველი 1994 წლის მოვლენის შემდეგ. XXI საუკუნის ყველაზე ხანგრძლივი მზის სრული დაბნელება მოხდა აზიისა და წყნარი ოკეანის ტერიტორიაზე. 2013 : ახალ ზელანდიაში 6,5 Mw მაგნიტუდის მიწისძვრა მოხდა. ალბერტ II-ის მიერ ტახტზე უარის თქმის შემდეგ, მისი შვილი, ფილიპე ბელგიის მეფე გახდა. 2015 : პიერ ნკურუნზიზა ბურუნდის პრეზიდენტად მესამე ვადით აირჩიეს. 2021 : იუნესკომ ლივერპულის ნავსადგური მსოფლიო მემკვიდრეობის ნუსხიდან ამოიღო. ამ დღეს დაბადებულნი ძვ. წ. 356 : ალექსანდრე მაკედონელი — ათენის მხედარმთმავარი. 1899 : ჰაინემანი, გუსტავ — გერმანიის ბუნდესპრეზიდენტი 1899 : ჰემინგუეი, ერნესტ — ამერიკელი მწერალი (გ.1961) 1936 : ნანი ბრეგვაძე — ქართველი მომღერალი, საქართველოსა და რუსეთის სახალხო არტისტი 1938 : სუხიშვილი, თენგიზ — ქართველი მოცეკვავე, ქორეოგრაფი 1933 : გარდნერი, ჯონ — ამერიკელი მწერალი (გ.1982) ამ დღეს გარდაცვლილნი 1792 : დავით გურამიშვილი — ქართველი პოეტი (დ. 1705) 1870 : შტრაუსი, იოზეფ — ავსტრიელი კომპოზიტორი (დ.1827) 2023 : ტონი ბენეტი — ამერიკელი მომღერალი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: მირდატ მეფე პროკოპი იერუსალიმელი გამოჩინება ყაზანის ღვთისმშობლის ხატისა აგრეთვე: ბელგია : ეროვნული დღესასწაული ბოლივია : წამებულის დღე გუამი : განთავისუფლების დღე იხილეთ აგრეთვე სხვა თვეები 0721


text: ტოპოლოგია ტოპოლოგია (ბერძნ. topos - ადგილი, logos - სწავლა) — მათემატიკის დარგი, რომლის შესწავლის ობიექტებია ტოპოლოგიური სივრცეები, უწყვეტი ასახვები, და დაკავშირებული მათემატიკური ცნებები. მისი მეშვეობით ხდება მათემატიკაში ისეთი ფუნდამენტური ცნებების ფორმალიზება, როგორიცაა ბმულობა, კრებადობა, უწყვეტობა და ა.შ. მე–20 საუკუნის დასაწყისში დარგის დაარსებისას, მას geometria situs (ლათ. "ადგილის გეომეტრია") და analysis situs (ლათ. "ადგილის ანალიზი" ) უწოდებდნენ. 1925-75 წლებში მატემატიკის განვითარების ყველაზე მნიშვნელოვანი სფერო იყო. სექციების სია ელემენტარული აღწერა[რედაქტირება | წყაროს რედაქტირება] ტოპოლოგიის ერთ-ერთი თეორემა პოპულარულ ენაზე შემდეგნაირად შეიძლება ჩამოყალიბდეს: "შეუძლებელია თმით დაფარული ბურთის მთლიანად გლუვად დავარცხნა". ეს ინტუიციურად გასაგები ფაქტია. ფორმალურად კი იგივე თეორემა შემდეგში მდგომარეობს: "სფეროზე არ არსებობს არაქრობადი უწყვეტი მხები ვექტორი", და მისი დამტკიცება არატრივიალურია. ეს თეორემა სამართლიანია არა მარტო სფეროსათვის არამედ ყველა შეკრული ზედაპირისთვის ნახვრეტების გარეშე (გარკვეული პირობების დაკმაყოფილების შემთხვევაში) და უკავშირდება "გეომეტრიული ფიგურების" გარკვეულ ზოგად თვისებებს. ამ თვისებების გამოკვლევა ტოპოლოგიის საკითხია. ხშირად ტოპოლოგიას აღწერენ როგორც გეომეტრიის ნაწილს, გეომეტრიული ობიექტების უზოგადესი თვისებების შესახებ, თვისებების რომლებიც უცვლელი რჩება უწყვეტი დეფორმაციების დროს (შეკუმშვა, გაწელვა, მოღუნვა; იხ. ნახატი ქვემოთ). გეომეტრიული ფიგურები, რომლებიც ერთიმეორისგან ამგვარი უწყვეტი დეფორმაციების საშუალებით მიიღება, ტოპოლოგიის თვალსაზრისით არ განსხვავდება (ჰომეომორფიზმი). ალგებრული ტოპოლოგიის ზოგადი მეთოდია სხვადასხვა "გეომეტრიული" ობიექტებისთვის უფრო გამოთვლადი "ალგებრული" (დისკრეტული) ინვარიანტების შეთანადება. ამბობენ რომ ალგებრული ტოპოლოგია სწავლობს გეომეტრიას, ალგებრის გამოყენებით. (ტოპოლოგიის სხვადასხვა დარგების შესახებ იხილეთ ქვემოთ). ისტორია[რედაქტირება | წყაროს რედაქტირება] ტოპოლოგიური სივრცეები ბუნებრივად ჩნედება მათემატიკურ ანალიზში და გეომეტრიაში. როგორც მათემატიკის დამოუკიდებელი დისციპლინა ტოპოლოგია ჩამოყალიბდა 20–ე საუკუნის დასაწყისში და მალევე მათემატიკური კვლევის ერთ-ერთი უმთავრესი მიმართულება გახდა. ტოპოლოგიის წარმოშობას წინ უძღოდა 19–ე საუკუნის ბოლოს გეორგ კანტორის მიერ სიმრავლეთა თეორიის შექმნა. ტოპოლოგია არის მათემატიკის პირველი დარგი, რომლის ფორმულირება სიმრავლეთა თეორიის მეშვეობით განხორციელდა. ეს, თავის მხვრივ, გახდა სიმრავლეთა თეორიის თანამედროვე მათემატიკს დაფუძნების სტანდარტულ საშუალებად ქცევის მნიშვნელოვანი პირობა. ტოპოლოგიის წარმოშობისათვის განსაკუთრებით აღსანიშნავია ანრი პუანკარეს შრომები, სადაც პირველად ჩნდება ჰომოლოგიის და ჰომოტოპიის ცნებები (1895). მოგვიანებით, 1906 წელს მორის ფრეშემ ფუნქციათა სივრცეებზე სხვადასხვა მათემატიკოსების შრომებიდან ერთიანი თეორიის შექმნის მიზნით შემოიტანა მეტრიკული სივრცის ცნება. სახელდობრ, ტოპოლოგიური სივრცის განმარტებები კი პირველად ჩამოაყალიბეს ფელიქს ჰაუსდორფმა (1914) და ოდნავ უფრო ზოგადი სახით კაზიმირ კურატოვსკიმ (1922). საქართველოში ტოპოლოგიურ კვლევას საფუძველი ჩაუყარა გიორგი ჭოღოშვილმა. ქართულ ტოპოლოგიურ სკოლას მრავალი შესანიშნავი მათემატიკოსი ამშვენებს, მათ შორის გამორჩეულნი არიან ნოდარ ბერიკაშვილი, თორნიკე ქადეიშვილი, ალიკო ჩიგოგიძე და სხვები. ტოპოლოგიის მიმართულებები[რედაქტირება | წყაროს რედაქტირება] ტოპოლოგია მოიცავს ერთმანეთისგან საკმაოდ დაშორებულ რამდენიმე ქვედარგს. - სიმრავლური ტოპოლოგია ანუ ზოგადი ტოპოლოგია იკვლევს ზოგად ტოპოლოგიურ სივრცეებს. მისი პირველი თეორემები შეეხება ტოპოლოგიური სივრცეების ფუნდამენტურ თვისებებს (იხ. ქვემოთ), რომლებიც მნიშვნელოვანია მათემატიკის სხვა ნაწილებში. სიმრავლური ტოპოლოგია თანამედროვე მათემატიკური ანალიზის სტანდარტული საფუძველია. - ალგებრულ ტოპოლოგიაში შეისწავლება უფრო ვიწრო ტოპოლოგიური სივრცეების კლასები, მაგალითად პოლიჰედრები და CW კომპლექსები. დარგი ინტენსიურად იყენებს აბსტრაქტულ ალგებრას. მე–20 საუკუნის მეორე ნახევრიდან მასზე გავლენა იქონია კატეგორიათა თეორიამ (იხ. წარმოუბული ფუნქტორი, სიმპლიციალური სიმრავლე). თავის მხრივ, ალგებრული ტოპოლოგიის იდეებს გავლენა აქვთ ალგებრულ გეომეტრიაზე, ალგებრასა და კატეგორიათა თეორიაზე. ალგებრულმა ტოპოლოგიამ თანამედროვე მათემატიკაში შემოიტანა ისეთი მნიშვნელოვანი ცნებები, როგორიცაა: დამფარავი ასახვა, ფიბრაცია, ფუნდამენტური ჯგუფი, ჰომოტოპია, ჰომოლოგია, კოჰომოლოგია, სპექტრალური მიმდევრობა. - ტოპოლოგიის კიდევ ერთი ვრცელი დარგი დიფერენციალური ტოპოლოგია იკვლევს აბსტრაქტულ დიფერენციალურ სტრუქტურებს, ეს მოიცავს: დიფერენციალურ მრავალნაირობებს, დიფერენციალურ ფორმებს და ა.შ. ისტორიულად იგი აღმოცენდა დიფერენციალური განტოლებების შესწავლიდან. დიფერენციალური ტოპოლოგიის ცნობილი სტოქსის თეორემა არის ანალიზის ფუნდამენტური თეორემის განზოგადება დიფერენციალური ფორმებისთვის. ზოგადი ტოპოლოგიის ზოგიერთი თეორემა[რედაქტირება | წყაროს რედაქტირება] - ტიცეს გაფართოების თეორემა: ნორმალური სივრცის ნებისმიერ ჩაკეტილ ქვესიმრავლეზე განმარტებული ნამდვილი უწყვეტი ფუნქცია შეიძლება გავრცელდეს მთელ სივრცეზე. - მეტრიზაციის თეორემები იძლევა ტოპოლოგიური სივრცის მეტრიზებადობის აუცილებელ და საკმარის პირობებს. - ბერის კატეგორიის თეორემა: თუ X სრული მეტრიკული სივრცეა ან ლოკალურად კომპაქტური ჰაუსდორფის სივრცე, მაშინ მისი არსადმკვრივი ქვესიმრავლეების ნებისმიერი თვლადი გაერთიანების ბირთვი ცარიელია. უფრო ზოგადი თეორიები[რედაქტირება | წყაროს რედაქტირება] შედეგების ანალიზს და შემდგომ მათემატიკურ აბსტრაგირებას მივყავართ უფრო ზოგადი სტრუქტურების კვლევისკენ. უწერტილო ტოპოლოგია სწავლობს ტოპოლოგიურ სივრცეებთან დაკავშირებულ თვისებებს კიდევ უფრო ზოგად სიტუაციებში. თავდაპირველად ტოპოლოგიაში გაჩენილმა იდეებმა აგრეთვე განვითარება ჰპოვა კატეგორიათა თეორიის სხვადასხვა კონტექსტში. ლიტერატურა[რედაქტირება | წყაროს რედაქტირება] - James Munkres (1999). Topology, 2nd edition, Prentice Hall. - John L. Kelley (1975). General Topology. Springer-Verlag. - Allen Hatcher, Algebraic Topology , Cambridge University Press, Cambridge, 2002. - В.Г.Болтянский, В.А.Ефремович, Наглядная топология выпуск 21 серии «Библиотечка квант» М., Наука, 1982. იხილეთ აგრეთვე[რედაქტირება | წყაროს რედაქტირება] - ბმული სივრცე - ეილერის მახასიათებელი - კომპაქტური სივრცე - მეტრიზაცია (ტოპოლოგია) - უწყვეტი ასახვა - ღია სიმრავლე - ჰაუსდორფის სივრცე


ნეტგაზეთი | ძველი ბათუმის ჭრელი ამბები | სულხან სალაძის ბლოგი ძველი ბათუმის ჭრელი ამბები | სულხან სალაძის ბლოგი – Netgazeti netgazeti.ge - 04.06.2020 XIX საუკუნის 80-იანი წლების დასაწყისში ბათუმი თვალსა და ხელს შუა შეიცვალა. ქალაქი საოცრად ჭრელი და მრავალფეროვანი გახდა. 1878 წლიდან მოყოლებული ყველა ბათუმს მიაწყდა. დიდი მნიშვნელობა არ ჰქონდა, ვინ როგორ მოხვდებოდა ქალაქში. ევროპელები უმეტესად გემს ირჩევდნენ, დანარჩენები – ზოგი მატარებელს, ზოგი კი-ცხენს. ვის არ ნახავდით იმდროინდელ ბათუმში: მესხეთიდან მოსული ქართველი კათოლიკეები, ზემო და ქვემო აჭარიდან ჩამოსული ყაბალახიანი ქართველი მუსლიმები, გურულები, იმერლები, გავლენიანი და დიდი ფულის მქონე თბილისელი და ართვინელი სომხები, რუსები, თურქები, ებრაელები. ბათუმში იყო ევროპაც – ფრანგები, ინგლისელები, გერმანელები... სერგეი მესხს რომ დავესესხოთ, ბათუმის „პორტო-ფრანკოდ“ გამოცხადების შემდეგ – „დიდძალი ხალხი ჩამოვიდა აქ... სულ ვაჭრები არიან. ყველა აქ მოელის გაკეთებას. დარბიან, დაცმაცურობენ, ჰყვირიან, ჩურჩულებენ, დილიდან-საღამომდინ აქა-იქ დაძვრებიან, სამაღაზიო, სასტუმრო, სადუქნო სახლებს ქირაობენ, ადგილებს ყიდულობენ, „საქმეს“ ეძებენ“. ბათუმის სანაპირო – XIX საუკუნის მეორე ნახევარი. გამოქვეყნებულია ბელგიურ – „L’Illustration Européenne“-ში 1888 წლის აპრილიდან მოყოლებული ბათუმი თვითმმართველი ქალაქის სტატუსს ატარებდა უკვე. რკინიგზა და მატარებელიც დიდი ხნის შემოსული იყო და ყოველდღიურად ბათუმის პორტში სხვადასხვა ქვეყნის უამრავი, დიდი თუ პატარა გემი ირეოდა. საქვეყნოდ ცნობილი კომერსანტები, ძმები ნობელები და ალფონს როტშილდი ბაქოს ნავთობს ეზიდებოდნენ ბათუმიდან. ნობელებს და როტშილდს მოჰყვნენ მანთაშევი, პალაშკოვსკი, სიდერიდისი და რიხნერი. ქალაქის ერთ ნაწილში, ნავსადგურის გაყოლებაზე, ქართულ ენასთან ერთად, რუსულ, სომხურ, თურქულ, ბერძნულ, ინგლისურ, გერმანულ, თუ ფრანგულ ენაზე საუბრის მოსმენა ჩვეულებრივი ამბავი იყო. ქალაქის მეორე ნაწილში კი სხვა რამ იყო მნიშვნელოვანი – გერმანელი რესლერი და ფრანგი დ’ალფონსი ბათუმის ბულვარს აშენებდნენ. ჯერ კიდევ 1885 წელს ბათუმში მყოფი ფრანგი ორიენტალისტი ჟან მურიე, ბათუმის, როგორც ევროპული ქალაქის იერს უსვამდა ხაზს. მისივე ცნობით, 1885 წლისთვის ბათუმში ცხრა ქვეყნის: საფრანგეთის, ინგლისის, ესპანეთის, თურქეთის, გერმანის, ავსტრია-უნგრეთის, ბელგიის, იტალიის და აშშ-ის საკონსულო მოქმედებდა. სულ მალე ამ ჩამონათვალს დაემატა საბერძნეთი, ნიდერლანდები, იაპონია, სპარსეთი, დანია, შვედეთი და ნორვეგია. კიდევ უფრო მეტი იყო სანაოსნო-საექსპორტო კომპანიების და მათი სააგენტოების რაოდენობა. როგორც ჩვენში იტყვიან – ქალაქი თავის თავს აღარ ჰგავდა. ევროპის საქმიან და გავლენიან წრეებში ყველამ ყველაფერი იცოდა ბათუმის შესახებ. საერთოდაც, ძალიან ძნელია იმდროინდელ საქართველოში სხვა, მეორე ქალაქის გახსენება, რომელიც ისე სწრაფად ვითარდებოდა, როგორც ბათუმი, და იმავდროულად, საოცრად ჭრელი იყო ეთნიკური, რელიგიური, თუ კულტურული მრავალფეროვნების თვალსაზრისით. სწორედ ეს სიჭრელე და მრავალფეროვნება უნდა ყოფილიყო ბათუმის სწრაფი განვითარების ერთ-ერთი მთავარი მიზეზი. მაშინდელი მოსახლეობის აღწერის მიხედვით, ბათუმში ქართველებთან ერთად ცხოვრობდნენ – სომხები, რუსები, ებრაელები და ბერძნები. ჭრელი იყო რელიგიური შემადგენლობაც – მართლმადიდებელი და კათოლიკე ქრისტიანები, მუსლიმები, იუდეველები... ამ ფონზე შვეიცარიელი ბოტანიკოსის – ემილ ლევიეს და მისი თანმხლები სტეფანე სომიეს ბათუმში ჩამოსვლა დიდი არაფერი გასაკვირი ამბავია. ოღონდ ის, თუ როგორი იყო ემილ ლევიეს თვალით დანახული მრავალფეროვანი ბათუმი, ცოტა ვინმემ თუ იცის ჩვენში. 1890 წლის 17 ივნისის საღამო იდგა, როდესაც ემილ ლევიემ და სტეფანე სომიემ, იტალიური ფლორენციიდან დაწყებული ოცდღიანი მგზავრობის შემდეგ, ბათუმის მიწაზე დადგეს ფეხი. პირველი შთაბეჭდილება მოულოდნელი აღმოჩნდა. როგორც ლევიე ამბობს, ბათუმმა იტალიის ქალაქი – ტურინი მოაგონა. იქაც და აქაც ოთხკუთხა შენობები ყოფილა. ოღონდ, ტურინისგან განსხვავებით, ბათუმში შენობათა დიდი ნაწილი ჯერ კიდევ არ იყო დასრულებული. მართალია, ზუსტად არ ვიცით ის სასტუმრო, სადაც ბათუმში ყოფნისას ბატონი ლევიე და მისი თანხმლები დაბინავდნენ, თუმცა ამოცნობა არც ისე რთული უნდა იყოს. მინიშნება ისევ ლევიეს ჩანაწერებშია – „აქ მართლ-მადიდებელთა ეკლესიაც არის და თათრების ჯამეც. აი ჩემი ფანჯრის პირდაპირ ერთი მოლა გადმომდგარა და მართლმორწმუნეთ სალოცავად იწვევს“. მაშინდელი ჭრელი ბათუმის პირველი კლასის სასტუმროების უმრავლესობა სანაპიროსა და მიხეილის (დღევანდელი ზვიად გამსახურდიას) ქუჩის გაყოლებაზე იდგა. მიხეილის ქუჩით აზიზიეს მეჩეთთან მოხვდებოდით. ქუჩიდან ერთი ხელის გაწვდენაზე იყო წმინდა ნიკოლოზის სახელობის ბერძნული ეკლესიაც. ეკლესიასა და მეჩეთს შორის, ყველაზე ახლოს კი, პირველი კლასის სასტუმრო DE FRANCE იყო. სავარაუდოდ, სწორედ DE FRANCE-ში უნდა ეცხოვრა შვეიცარიელ ბოტანიკოსს. ევროპული ყაიდის სასტუმროსა და მეჩეთის სიახლოვეს 1887 წლის ბათუმის ეს გრავიურაც მოწმობს. ბათუმის გრავიურა, გერმანული “Das Buch für alle”-ს 1887 წლის გამოცემიდან. ემილ ლევიეს ბათუმურ თავგადასავალს რომ მივუბრუნდეთ, ბათუმში ცხოვრების შთაბეჭდილებებს შორის არის ჩანაწერი – „მცხოვრებთ რო ვუკვირდებით, ასე გვგონია, ევროპაში ვართ მეთქი“ და იქვე ხაზს უსვამს ბათუმის ქართველობის ჩაცმის სტილს. ხალათისმაგვარი გრძელი ტანისამოსი, რომელიც წელთან მოწეული იყო და გულთან ჯიბეები ჰქონდა. წელზე კი ყველას ხანჯალი ერტყა. სანაპიროზე მოსეირნე მანდილოსნების ერთი ნაწილი ჩადრის გარეშე, როგორც მაშინ იტყოდნენ – „გაევროპიელებულნი“ იყვნენ. მეორე ნაწილი კი შავი ლენტებით გაწყობილი თავსაბურავებით გადაადგილებოდა ქალაქში. შვეიცარიელის ეს აღწერა იმდროინდელი მრავალფეროვანი ბათუმის ნათელი სურათია. ისევე, როგორც ნავთით განათებული ქალაქი და ნავთობის რეზერვუარებით სავსე ბათუმი. ბათუმში ყოფნის დროს შვეიცარიელი ბოტანიკოსის შეხვედრა იტალიის და ინგლისის კონსულებთან მოულოდნელი ამბავი სულაც არ იყო. თუმცა იტალიელი კონსულის თანამშრომლის ქართულის ცოდნით ნამდვილად განცვიფრებული დარჩა შვეიცარიელი ბოტანიკოსი. ბათუმში მცხოვრებმა იტალიელმა არა მარტო ქართული ენა იცოდა, არამედ კარგად იცნობდა ქალაქს და მის შემოგარენს. სწორედ კონსულის იტალიელმა თანამშრომელმა მოატარა ლევიე თამარის ციხესა და მის მიმდებარე ტერიტორიაზე, მოგვიანებით კი ქვემო და ზემო აჭარაშიც გაჰყვა სამოგზაუროდ. 1890 წლის 20 ივნისს, ბათუმში ყოფნის მეოთხე დღეს, ემილ ლევიემ და სტეფანე სომიემ ბათუმიდან გამგზავრება და ქვემო და ზემო აჭარის მონახულება გადაწყვიტეს. იმოგზაურეს კიდეც. შვეიცარიელი ბოტანიკოსი არ ყოფილა ერთადერთი, ვინც XIX საუკუნის ბოლოს ბათუმში იმოგზაურა და ბათუმური ცხოვრების მრავალფეროვნება ნახა. ქალაქის ყველასგან განსხავებულ იერს სხვა ბევრი მოგზაურის ჩანაწერებში შეხვდებით კიდევ. დღევანდელი ბათუმიც იმ ძველი, საოცრად ჭრელი ბათუმის გაგრძელებაა. ← შესაძლებელია გადავდგათ ნაბიჯი თეთრიწყაროს გახსნასთან დაკავშირებით – გახარია კომპანიებს, რომლებიც ახალ პროექტებს იწყებენ, 90%-იანი გარანტიით დავუდგებით – გახარია →


text: სოფელ ბერშუეთში, საოკუპაციო ზოლთან მიმდინარეობს სტუდენტების საპროტესტო აქცია გორის რაიონის სოფელ ბერშუეთში, სადაც რუსეთის სამხედროებმა ახლახან საოკუპაციო ხაზი გადმოსწიეს, მიმდინარეობს სტუდენტების საპროტესტო აქცია ოკუპაციის წინააღმდეგ. სტუდენტებმა ცოცხალი ჯაჭვი შეკრეს, ისინი სკანდირებდნენ ოკუპაციის საწინააღმდეგო ლოზუნგებს. საოკუპაციო ზოლიდან რამდენიმე ათეულ მეტრში სტუდენტები კარვებს შლიან და დღევანდელი ღამის გათენებას იქ აპირებენ. საოკუპაციო ხაზის გადმოწევის შედეგად ერთ-ერთი ადგილობრივი ფერმერის ათი ჰექტარი მიწის ნაკვეთი საოკუპაციო ზოლში აღმოჩნდა. საქართველოს ხელისუფლებამ დაგმო საოკუპაციო ხაზის გადმოწევის ფაქტი და იმედი გამოთქვა, რომ საერთაშორისო თანამეგობრობა უყურადღებოდ არ დატოვებს საქართველოს ტერიტორიული მთლიანობის მორიგ ხელყოფას.


ხეთები ხეთები — უძველესი ანატოლიელი ხალხი, რომლებიც ინდოევროპულ ენათა ოჯახის ანატოლურ განშტოებას მიკუთვნებულ ხეთურ ენაზე საუბრობდნენ და ძვ. წ. XVIII საუკუნეში ანატოლიაში შექმნეს ხეთების სამეფო (ცენტრალური ანატოლიის პლატოზე). ხეთების იმპერიამ ძლიერების მწვერვალს ძვ. წ. XIV საუკუნეში მიაღწია და ამ დროისთვის მათ უკვე დაპყრობილი ჰქონდათ ანატოლიის დიდი ნაწილი, ჩრდილო-დასავლეთი სირია ლიტანის მდინარემდე და ზემო მესოპოტამია (შუამდინარეთი). ძვ. წ. 1180 წლის შემდეგ იმპერია დაიშალა რამდენიმე დამოუკიდებელ 1000 ამთავროდ, ზოგიერთი მათგანი ძვ. წ. VIII საუკუნემდე შემორჩა. ტერმინი „ხეთები“ წარმოებული ძველი აღთქმის სიტყვიდან „ხჲვ“ (חתי ხტჲ, ან בני-חת ბნჲ-ხტ, „ხეთის შვილები“ (ხეთი ქანაანის ძე იყო)). არქეოლოგებმა, რომლებმაც ანატოლიის ხეთების კულტურა XIX საუკუნეში აღმოაჩინეს, თავდაპირველად ისინი ამ ბიბლიურ ხეთებს მიაკუთვნეს. ამჟამად ეს ჰიპოთეზა კამათის საგანია.


text: ქუთაისის მერია შშმ პირებისთვის უნივერსალურ გარემოს ქმნის – iRegions.GE ქუთაისის მერია შშმ პირებისთვის უნივერსალურ გარემოს ქმნის დამატების თარიღი 15 თებერვალი, 2019 58 ქუთაისის მერიაში შშმ პირთა უფლებების დაცვისა და ინტეგრაციის საბჭოს სხდომა გაიმართა. შეხვედრაზე ქალაქში არსებული საჯარო სივრცეების ადაპტირების საკ გაეროს განვითარების პროგრამის (UNDP) პროექტი "დეცენტრალიზაციისა და ადგილობრივ დონეზე კარგი მმართველობის ხელშეწყობა საქართველოში" (DGG), დანიის მთავრობის დაფინანსებით, გეგმავს დახმარება გაუწიოს ქუთაისის მერიას ქალაქის ცენტრალური/ისტორიული უბნის შშმ პირთა საჭიროებების შესაბამისად ადაპტირებაში. დახმარების ფარგლებში მოხდება: ქუთაისის ცენტრალურ/ისტორიულ უბანში, სადაც ადმინისტრაციული შენობების უმრავლესობაა განთავსებული, შშმ პირებისთვის გარემოს ადაპტირების საჭიროებების შესწავლა, მათი მოგვარებისთვის რეკომენდაციების შემუშავება და ამ პრობლემების შესაბამის რუკაზე დატანა. უნივერსალური ურბანული დიზაინის სახელმძღვანელოს შექმნა, სადაც მითითებული იქნება მთელი ქალაქის მასშტაბით უნივერსალური დიზაინის მოწყობის ინსტრუქცია და შესაბამისი ილუსტრაციები. UNDP DGG-ის მხარდაჭერის შედეგად გამოვლენილი საჭიროებების საპასუხოდ, განსაზღვრული ადგილებისა და რეკომენდაციების შესაბამისად, გარემოს შშმ პირებზე ადაპტირებისთვის საჭირო თანხებს ქუთაისის მერია მომავალი წლის ბიუჯეტში გამოყოფს. ამავე დროს, ქუჩების უნივერსალური ურბანული დიზაინის სახელმძღვანელოს (გაიდლაინის) შექმნა, რომელსაც მუნიციპალიტეტი სამომავლოდ ქუჩების რეაბილიტაციის პროცესში გაითვალისწინებს, მერიას საშუალებას მისცემს პროცესი უფრო ეფექტიანი გახადოს. შეხვედრაზე ასევე განიხილეს ქუთაისის მუნიციპალიტეტის მერიის სოციალურ საკითხთა სამსახურში 2019 წელს მოქმედი ახალი პროგრამა. მრავალშვილიანი ოჯახების მიერ მიკრო და მცირე მეწარმეობის დაწყების ან არსებულის გაფართოება-გადაიარაღებისათვის ხელშეწყობა, კონკურსის წესით შერჩეული პროექტების დაფინანსება/თანადაფინანსება მრავალშვილიანი ოჯახების გაძლიერების და დასაქმების ხელშეწყობის მიზნით. შშმ პირთა დაცვისა და ინტეგრაციის საბჭოს სხდომას ესწრებოდნენ ქუთაისის მერის მოადგილე ნინო თვალთვაძე, UNDP DGG-ის წარმომადგენლები, არქიტექტორები, შშმ პირთა საჭიროებაზე გარემოს ადაპტირების ექსპერტები და შპს ,,სტანდარტის" წარმომადგენლები.


text: ანტინივთიერება – მატერია, რომელიც შედგება ანტინაწილაკებისგან. თანამედროვე წარმოდგენებით, ძალები, რომლებიც მატერიის სტრუქტურას განსაზღვრავენ(ბირთვების წარმომქმნელი ძლიერი ურთიერთქმედება, ატომებისა და მოლეკულების წარმომქნელი ელმაგნიტური ურთიერთქმედება) აბსოლუტურად ერთნაირია როგორც ნაწილაკებისთვის ისე ანტინაწილაკებისთვისაც. ეს ნიშნავს, რომ ანტინივთიერების სტრუქტურა უნდა იყოს ჩვეულებრივი ნივთიერების სტრუქტურის იდენტური. არსებობს ბევრი მოსაზრება თემაზე, თუ რატომ არის დამზერადი სამყარო შემდგარი მატერიისგან და არსებობენ თუ არა სხვა სამყაროები, შემდგარნი, პირიქით, პრაქტიკულად მთლიანად ანტინივთიერებისგან. დღეისათვის რაოდენობრივი ასიმეტრია მატერიასა და ანტიმატერიას შორის ფიზიკოსებისთვის ერთ-ერთ ამოუხსნელ ამოცანას წარმოადგენს. სავარაუდოდ, ასიემტრია მოხდა პირველივე წამს დიდი აფეთქების მერე. პირველი ობიექტი, შემდგარი მთლიანად ანტინაწილაკებისგან, სინთეზირებულ იქნა 1965 წელს – ანტიდეიტრონი. შემდეგ მიიღეს კიდევ უფრო მძიმე ანტიბირთვებიც. 1995 წელს ევროპის ბირთვული კვლევების ცენტრში(CERN) იქნა სინთეზირებული ანტიწყალბადის ბირთვი, შემდგარი მთლიანად პოზიტრონებისა და ანტიპროტონებისგან(იხილეთ ანტიწყალბადი 2010). ელექტრონ-პოზიტრონული ანიჰილაცია. ანიჰილაცია – ნაწილაკების და ანტინაწილაკების ერთმანეთთან შეჯახების მერე სხვა განსხვავებულ ნაწილაკებად გადაქცევის რეაქციაა. ელექტრონისა(ატომი) და მისი ანტინაწილაკის პოზიტრონის ანიჰილაციის დროს გამოსხივდება სამი ფოტონი, დიდ ენერგიებზე შესაძლებელია მეტ ფოტონებადაც გადაქცევა, ხოლო ასეულობით მევ. ენერგიაზე ეს ნაწილაკები გადაიქცევიან ჰადრონებად. 1 კგ მატერიისა და ამდენივე ანტიმატერიის ანიჰილაციის დროს გამოსხივდება 1,8×1017ჯოული ენერგია, რაც 47 მეგატონა(!!!) ტროტილური ექვივალენტის ტოლია. ყველაზე მძლავრი თერმობირთვული ბომბი, რომელიც სსრკ ააფეთქა იწონიდა 20 ტონას და აფეთქების სიმძლავრე 50 მეგატონა იყო. ანიჰილაციის დროს ენერგიის 50% ნეიტრინოების სახით გამოსხივდება, დაბალი ენერგიის ნეიტრინოები კი თითქმის არ ურთიერთქმედებენ მატერიასთან, მათთვის რამდენიმე დედამიწის ზომის პლანეტის წიაღში გავლა პრობლემას არ წარმოადგენს.


b98 უკან დარეკვის მოთხოვნა ჩვეულებრივ, რამდენიმე წუთში დაგიკავშირდებით გაესაუბრეთ კლიენტთა მომსახურების წარმომადგენელს კლიენტთა მომსახურების აგენტთან სასაუბროდ, გთხოვთ მოითხოვოთ მაკორექტირებელი ქმედებები აქ.დაუკავშირდით მომხმარებელთა მხარდაჭერის გუნდს უკან დარეკვის მოთხოვნა ჩვეულებრივ, რამდენიმე წუთში დაგიკავშირდებით გაესაუბრეთ კლიენტთა მომსახურების წარმომადგენელს კლიენტთა მომსახურების აგენტთან სასაუბროდ, გთხოვთ მოითხოვოთ მაკორექტირებელი ქმედებები აქ.დაუკავშირდით მომხმარებელთა მხარდაჭერის გუნდს სრულად აღჭურვილი, კერძო საოფისე ფართები ჩვენს ერთ-ერთ შენობაში, რომელიც თქვენი ბიზნესისთვის ჩამოყალიბებულ ბაზას გთავაზობთ. თქვენს სამუშაო სივრცეს მოყვება საკონფერენციო დარბაზები, მსოფლიოს მასშტაბით ბიზნეს ლაუნჯები და კეთილმოწყობილი ოფისები. ყველა ჩენი მომსახურების მქონე ოფისი სრულად უზრუნველყოფილია ჩვენი პროფესიონალური შიდა გუნდით, რომელიც თქვენს ბიზნესზე კონცენტრირების საშუალებას მოგცემთ. ყველაფრის ჩათვლით თქვენი სამუშაო სივრცე უზრუნველყოფილია ყველა ძირითადი სერვისითა და კეთილმოწყობით. მხარდაჭერის ჩვენი ადგილობრივი გუნდები ხელმისაწვდომია მთელი დღის განმავლობაში, რათა დაგეხმარონ რაშიც არ უნდა დაგჭირდეთ. ინდივიდუალური ოფისი მოახდინეთ თქვენი ოფისის პერსონალიზება, რათა გამოხატოს ის, თუ როგორ სურს თქვენს გუნდს მუშაობა. აირჩიეთ ისეთი განლაგება, რომელიც თქვენს ბიზნესს შეეფერება, დაამატეთ ადგილი შეხვედრე 1000 ბისა და თანამშრომლობისთვის. კიდევ უფრო მეტად მოაწყვეთ თქვენს გემოზე მაღალ ხარისხიანი, ერგონომიული ავეჯით, აქსესუარებითა და სათავსოების ვარიანტებით. მოქნილი პირობები ჩვენი ყველა მომსახურების მქონე ოფისი ხელმისაწვდომია მოქნილი პირობებით, რათა მეტი ფართის დამატება და მდებარეობის გამოცვლაც კი შეძლოთ. მიიღეთ ფართი დღით, თვით ან მეტი ხნით, სადაც არ უნდა იყოთ და ისარგებლეთ ჩვენი პროფესიონალური, შთამაგონებელი სამუშაო გარემოთი. ჩვენი გუნდი მზადაა თქვენს კითხვებს უპასუხოს.


text: ,,ანსაბლი ,,ფესვები’’ დევნილ ახალგაზრდებს ცეკვის შესწავლას შეღავათიან ფასებში ჰპირდება’’ ქეთევან ქველიძე : 2009 წელს ჩააბარა გორის სახელმწიფო სასწავლო უნივერსიტეტში. განათლების ზუსტ და საბუნებისმეტყველო მეცნიერებათა ფაკულტეტზე, ინფორმაციულ ტექნოლოგიებზე. 5 წლის ასაკიდან დაიწყო ილიკო სუხიშვილის სახელობის გორის ქორეოგრაფიულ სკოლა-სტუდიაში სიარული. 2002 წელს დაამთავრა აღნიშნულ სტუდიაში სიარული და გადავიდა სუხიშვილის ანსაბლში. მიღებული აქვს მონაწილეობა სხვადასხვა ოლიპიადებზე და ფესტივალებში. -ქეთევან, რატომ გადაწყვიტე გემუშავა დევნილ ახალგაზრდებში? 17 წლიდან დავიწყე მუშაობა ცეკვის მასწავლებლად გორის მე-2 ბაგა ბაღში. წარმატებული მუშაობის შედეგად მიმიწვიეს მე-13 ბაგა ბაღში, ასევე მე-9 და მე-19 ბაგა ბაღში, რომელიც კარალეთის დევნილთა ჩასახლებაში გაიხსნა. ამ ბაღში მუშაობისას მშობლებმა გამოთქვეს სურვილი, რომ კერძოდ მომემზადებინა დევილი ახალგაზრდებუ, გავხსენი ქორეოგრაფიული სტუდია დევნილთა ჩასახლებაში. მე ამგზით ახალგაზრდებს მივეცი განვითარებისა და ცოდნის შანსი. -რამდენი მოსწავლე დადის ამჟამად ანსაბლში და როგორ მუშაობ მათთან, თუ გაქვს მიდგომის განსხვავებული სტილი სტუდია უკვე ფუნქციონირებს 2 წელია და მასში სწავლობს 65 ბავშვი. გამომდინარე იქიდან, რომ მიყვარს ჩემი საქმე და განსაკუთრებით ბავშვები, ვარ მათ მიმართ ძალიან მეგობრული და ვცდილობ ყველანაირად შევაყვარო ცეკვა, გავაღვიძო მათში ენთუზიაზმი, გავხადო უფრო მოტივირებულები. -დაინტერესებულმა ახალგაზრდებმა სად და როგორ უნდა მოგაკითხონ? ჩვენი სტუდია ფუნქციონირებს კარალეთის დევნილთა ჩასახლებაში. კარალეთის სოციალურ, კომუნალური ცენტრი, ცხინვალის გზატკეცილი 3კმ. შაბათ-კვირას 11 სთ-4 სთმდე. -როგორც ჩემთვის ცნობილია გადასახადი მინიმალურია, საზოგადოებას, რომ განვუმარტოთ კონკრეტულად. -რაც შეეხება ანსაბლის სახელს, რატომ გადაწყვიტე დაგერქმია სახელი ,,ფესვები’’? ეს ბავშვები სამაჩაბლოდან არიან და ამის გამო. მათი ფესვები ხომ მათი სოფლიდანაა. ამიტომ ვთვლიდი, რომ თემატურად ეს შესაბამებოდა. აქვე აღვნიშნავ, რომ საქართველოს მასშტაბით ძალიან ბევრი ქორეოგრაფიული თუ ფოლკლორული ანსაბლი დარეგისტრლებულია ამ სახელით. გამომდინარე იქიდან, რომ ფართო ასპარესზე ვაპირებთ გასვლას შესაბამისადაჩ ახალი სახელით სულ რამდენიმე ხანში წავრსდგებით მაყურებლის წინაშე. სტუდია ფესვები სახელს იცვლის და ,,ქველი’’ დაერქმევა. ქველი ნიშნავს მოწყალე, კეთილსინდისიერებას. თვითონ სიტყვა ადამიანებში იწვევს ქველმოქმედებას. -როდის წარსდგებიან დევნილი ახალგაზრდები მაყურებლის წინაშე? ანსაბლი მაყურებლის წინაშე უკვე 2-ჯერ წარსდგა, მაგრამ უახლოეს მომავალშიც იქგეგმება კონცერტი. -ახალგაზრდებს თუ ექნებათ იმისა შესაძლებლობა, რომ ზაფხულში გასტროლებზე წავიდნენ? წლის ბოლოს ვგეგმავ 10 დღიან გასტროლს. ბავშვების უმრავლესობა არა რის ნამყოფი კურორტებზე. რაც მათი დიდი ხნის აუხდენელი ოცნებაა. ამ გასტროლებზე ცაუტარდებათ ზბორები ყოველ დღე. რის შემდეგაც დაიდგება ცეკვები და მიღებული ცოდნით წარსდგებიან სცენაზე. -რას გეგმავთ სამომავლოდ? მე ვმუშაობ 2 პროექტზე, რომელიც შეეხება ფორმებსა და გასტროლების დაფინანსებას, რადგან მინდა, რომ დაფინანსების შემტხვევაშუ ავარიდო მათ ის ხარჯები. ასევე ვაპირებთ ვერხვების კოტეჯებში ჩვენი ანსაბლის პრეზენტაციას. ვგეგმავთ ვერხვების დევნილთა ჩასახლებაში ფილიალის გახსნას, რათა მათაც მიეცეთ შესაძლებლობა ცეკვისა. -და ბოლოს, რას უსურვებდით დევნილ მოსახლეობას?


"ევერტონის" გულშემატკივარს "გუდისონ პარკზე" დისკვალიფიკაცია ემუქრება (+VIDEO) 11:17 | 21.10.2017 | ნანახია [] - ჯერ ევროპა ლიგის მესამე ტურის მატჩში, რომელშიც ერთმანეთს “ევერტონი” და “ლიონი” ხვდებოდნენ, ინციდენტის გარეშე არ ჩაუვლია. საქმე ისაა, რომ ლივერპულელთა კაპიტან ეშლი უილიამსსა და სტუმართ კიპერ ენტონი ლოპესს შორის შელაპარაკება მოხდა, შემდეგ კი, საქმეში სხვა ფეხბურთელებიც ჩაერთვნენ. ამაში უცნაური არაფერია და ბევრჯერ მომხდარა, მაგრამ საქმე სხვა რამეშია: ხსენებული ამბავი ტრიბუნასთან ძალიან ახლოს ხდებოდა, რითაც “ევერტონის” ერთ-ერთმა ქომაგმა ისარგებლა და “ლიონის” კარის დარაჯს დაარტყა კიდეც. საგულისხმოა ის ფაქტიც, რომ ინციდენტში მონაწილე გულშემატკივარს ხელში მცირეწლოვანი ბავშვი ჰყავდა... როგორც Telegraph-ი იტყობინება, უეფა ამ ინციდენტის რეაგირების გარეშე დატოვებას არ გეგმავს. უეფას სადისციპლინო კომიტეტი მომხდარზე 16 ნოემბერს იმსჯელებს. ინგლისელ გულშემატკივარს რამდენიმე მატჩიანი დისკვალიფიკაცია ემუქრება. გარდა ამისა, ინგლისური მედია კიდევ ერთ ცნობას ავრცელებს, რომლის მიხედვითაც, ურჩ გულშემატკივარს თავად “ევერტონი” დასჯის მკაცრად. კერძოდ, შესაძლოა “გუდისონ პარკზე” შესვლა სამუდამოდ აეკრძალოს. რაც შეეხება უშუალოდ შეხვედრას, იგი “ლიონის” (2:1) გამარჯვებით დასრულდა. თეგებიევერტონილიონი ვილიარეალი 0 - 1 მაკაბი თ. ა. სლავია 0 - 1 ასტანა იანგ ბოიზი 2 - 1 სკენდერბეუ დინამო 4 - 1 პარტიზანი ბაშაქშეჰირი 2 - 1 ბრაგა ჰოფენჰაიმი 1 - 1 ლუდოგორეცი რიეკა 2 - 0 მილანი აუსტრია 0 - 0 აეკ აპოლონი 0 - 3 ევერტონი ატალანტა 1 - 0 ლიონი ზლინი 0 - 2 ლოკომოტივი კოპენჰაგენი 2 - 0 შერიფი ცრვენა ზვეზდა 1 - 0 კიოლნი არსენალი 6 - 0 ბატე მარსელი 0 - 0 ზალცბურგი გიმარაეში 1 - 1 კონია ჰაპოელი ბ. შ. 0 - 2 პლზენი სტიაუა 1 - 2 ლუგანო ვარდარი სკოპიე 1 - 1 რუსენბორგი სოსიედადი 1 - 3 ზენიტი ვარეგემი 3 - 2 ლაციო ვიტესი 1 - 0 ნიცა ჰერტა 1 - 1 იოსტერსუნდი ზორია 0 - 2 ბილბაო 0.400042


*მოჩვენების ისტორიები*


text: კომპანია დაადასტურა, რომ Stellantis NV აპრილსა და მაისში აპირებს დროებით გაათავისუფლოს მუშები დეტროიტში Jeep– ის ქარხანაში. სტელლანტისი 26 აპრილიდან სამ კვირაში შეაჩერებს ორ სამუშაო ჯგუფს დეტროიტში მდებარე ჯეფერსონის ჩრდილოეთ ქარხანაში, შემდეგ დაურეკავს მათ და მესამე ეკიპაჟი გაათავისუფლებს 17 მაისიდან 31 მაისის კვირის ჩათვლით, Bloomberg News– ის მიერ მოპოვებული გრაფიკის შესაბამისად. დეტროიტის აღმოსავლეთ მხარეს მდებარე ქარხანა ჩვეულებრივ მუშაობს ორ ცვლაში და სამი სამუშაო ჯგუფი კვირაში ექვსი დღეა, რომ დღეში 20 საათი მუშაობდეს. "სტელლანტისი აგრძელებს მჭიდრო თანამშრომლობას ჩვენს მომწოდებლებთან, წარმოების ზემოქმედების შესამსუბუქებლად, რომელიც გამოწვეულია ჩვენი ინდუსტრიის სხვადასხვა მომარაგების ჯაჭვის პრობლემებით", - თქვა კომპანიის სპიკერმა ჯოდი ტინსონმა. "გლობალური მიკროჩიპების უპრეცედენტო დეფიციტის გამო, ჯეფერსონ ნორტი შეასწორებს წარმოების გრაფიკს M ქარხანაში, რომელიც ცნობილია როგორც JNAP, დაახლოებით 4,800 ადამიანი მუშაობს საათში ჯიპი გრანდ ჩეროკი, შარშან ყველაზე გაყიდვადი Jeep მოდელი და Dodge Durango ჯიპი. მკვლევარ AutoForecast Solutions– ის თანახმად, Grand Cherokee– ს გადამუშავებული ვერსიის წარმოება აგვისტოში იგეგმება. Stellantis, რომელიც შეიქმნა Fiat Chrysler Automobiles NV და PSA ჯგუფის შერწყმის შედეგად, ცდილობს დაიცვას თავისი მომგებიანი ჯიპისა და რამის ბრენდის მანქანები გლობალური ნახევარგამტარული დეფიციტი ტანჯავს ავტო ინდუსტრიას. კომპანიამ ამ თვეში უკვე გამოიყენა ჩრდილოეთ ამერიკის 10 ქარხნის ნახევარი ამ დეფიციტის გამო. ის ასევე ებრძვის კორონავირუსის შემთხვევებს - მის წარმოებას Sterling Heights- ის ასამბლეის ქარხანაში, რაც Ram 1500 პიკაპის უფრო ახალ, ძვირადღირებულ ვერსიას ქმნისნაწილობრივ შეფერხდა COVID– თან დაკავშირებული არარსებობის გამოამის შესახებ Bloomberg– მა გასულ კვირას განაცხადა. მიჩიგანი გახდა ყველაზე უარესი ვირუსის ცხელ წერტილში აშშ – ში, რადგან უფრო გადამდები ვარიანტები ვრცელდება, ხოლო ვაქცინების ყოყმანობამ და პანდემიურმა დაღლილობამ შეარყია ვირუსის შემცველი მცდელობები.


text: საკუთარი სახელი გიორგი VII შეიძლება აღნიშნავდეს ერთ-ერთ შემდეგ პიროვნებათაგანს: გიორგი VII — საქართველოს მეფე; გიორგი VII — იმერეთის მეფე.


text: კომპანია Ford-მა ერთხელ მსგავსი პროექტი უკვე შექმნა და როგორც ჩანს, კვლავ აპირებს იმავეს გამეორებას. მესამე და მეოთხე თაობის Mustang-ები აეწყო ისეთ პლატფორმაზე, რომელიც მეტად იშვიათი სანახავია. მეხუთე თაობის Mustang კი დაუბრუნდა ჩვეულ ფორმას და სამოციანი წლების ვიზუალური მონაცემები მიიღო. ამჯერად კი ამერიკული ავტომწარმოებელი ახალი თაობის სამი მოდელის შექმნას გეგმავს. კომპანიის წარმომადგენლების თქმით, ისინი ქმნიან მეექვსე თაობის მოდელებს, სულ სამ ეგზემპლარად და შედეგი სახეზე 2014 წელს იქნება. ჩვეული რეტრო-სტილი კი ჩანაცვლებული იქნება თანამედროვე სტანდარტების შესაბამისი ვიზუალური მონაცემებით. ასეთი მახასიათებელი კი მოდელს უნიკალურ ავტომობილად აქცევს. დაწვრილებითი ინფორმაცია უახლოეს მომავალში იქნება ცნობილი.


text: 6 ივნისი — გრიგორიანული კალენდრის 157-ე დღე (ნაკიან წლებში – 158-ე დღე). წლის ბოლომდე დარჩენილია 208 დღე. დღის მოვლენები 105: იმპერატორმა ტროიანემ დაიწყო მორიგი დაკიური კამპანია. 1523: გუსტავ ვასა აირჩიეს შვედეთის მეფედ, ამავე დროს შვედეთმა გაწყვიტა კავშირი დანიასთან. 1654: შვედეთის დედოფალმა ქრისტინამ (შვედების, გოთების და ვენდების დედოფალი) უარი თქვა ტახტზე კარლ გუსტავ X -ს სასარგებლოდ. 1664 : ახალ ამსტერდამს გადაარქვეს სახელი და ნიუ-იორკი უწოდეს. 1761: მზის დისკოზე ვენერას გავლის დაკვირვებისას რუსმა მეცნიერმა მიხეილ ლომონოსოვმა მასზე ატმოსფერო აღმოაჩინა. 1808: ნაპოლეონ I-ის ძმა ჟოზეფ ბონაპარტი ესპანეთის მეფედ აკურთხეს. 1813: ანგლო-ამერიკულ ომში გაიმართა ბრძოლა სტოუნ-კრიკთან. 1850 : ლევი სტრაუსმა შექმნა პირველი ლურჯი ჯინსები. 1882 : ჰენრი სილმა ელექტრო უთო დააპატენტა. 1932: სამხედრო ხუნტამ ჩილეს სოციალისტური რესპუბლიკა გამოაცხადა. 1933: ქალაქ კემდენში (ნიუ-ჯერსი) გაიხსნა პირველი ავტო-კინოთეატრი, სადაც მაყურებელს შეეძლო ფილმის ყურება პირდაპირ ავტომობილიდან. 1937: დაიწყო მუშაობა პირველმა მოდრეიფე სადგურმა „ჩრდილოეთ პოლუსი-1“ 1942: პირველად გამოიყენეს სინთეტიკური მასალისგან შეკერილი პარაშუტი. 1944 : დაიწყო მოკავშირეების ჯარების გადასხმა ნორმანდიაში, გაიხსნა მეორე ფრონტი. 1946 : შეიქმნა ამერიკის საკალათბურთო ასოციაცია, რომელიც 1949 წელს NBL-ს შეუერთდა და გახდა NBA. 1962: ხმის ჩამწრი კომპანია EMI-ს პროდიუსერმა ჯორჯ მარტინმა პირველად მოუსმინა ჯგუფ The Beatles -ს. (დასარტყამ ინსტრუმენტზე პიტერ ბესთი). ივლისში კი ჯგუფის სახელით მარტინმა ხელი მოაწერა კონტრაქტს ფირმა „Parlophone“-თან. მარტინი ჯგუფის დაშლამდე მათი პროდიუსერი იყო. 1971 : გაშვებულ იქნა კოსმოსური ხომალდი სოიუზი XI. 1982 : დაიწყო ლიბანის ომი. ისრაელის ჯარი შეიჭრა ლიბანის სამხრეთ ნაწილში. 2007 : ჰაილიგენდამში, გერმანია, ჩატარდა დიდი რვიანის სამიტი ანტიგლობალისტთა პროტესტების ფონზე. 2012 : მოხდა იშვიათი ასტრონომიული მოვლენა, ვენერის გავლა მზის დისკოზე 2013 : ავღანეთში, ჰელმანდის პროვინციაში ქართულ ბაზაზე თვითმკვლელი ტერორისტის თავდასხმის შედეგად 7 ქართველი ჯარისკაცი დაიღუპა. ამ დღეს დაბადებულნი 1502 : ჟუან III — პორტუგალიის მეფე (გ. 1557) 1599 : ველასკესი, დიეგო — ესპანელი მხატვარი (გ. 1660) 1606 : კორნელი, პიერ — ფრანგი დრამატურგი. 1763: ჟოზეფინ ბოარნე — საფრანგეთის იმპერატორ ნაპოლეონ ბონაპარტის პირველი ცოლი. (გ. 1814) 1799 : პუშკინი, ალექსანდრე — რუსი პოეტი (გ. 1837) 1850: ფერდინანდ ბრაუნი — გერმანელი ფიზიკოსი, კინესკოპის გამომგონებელი, ნობელის პრემიის ლაურეატი უსადენო ტელეგრაფის გამოგონებისთვის (გილერმო მარკონისთან ერთად). (გ. 1918) 1868 : ჰალირი, ჰანს — გერმანელი ბოტანიკოსი. 1872 : ალექსანდრა — რუსეთის უკანასკნელ იმპერატორ ნიკოლოზ II-ის მეუღლე (გ. 1918) 1875 : მანი, თომას — გერმანელი მწერალი, ნობელის პრემიის ლაურეატი (გ. 1955) 1901 : სუკარნო — ინდონეზიის პირველი პრეზიდენტი (გ. 1970) 1903 : ხაჩატურიანი, არამ — სომეხი კომპოზიტორი (გ. 1978) 1907 : კალო, ფრიდა — მექსიკელი ფერმწერი 1930 : ფრანგიშვილი, ივერი — ქართველი მეცნიერი 1934 : ალბერტ II — ბელგიის მეფე 1944 : ფრეზე, ედგარ — გერმანელი ელექტრონული მუსიკოსი (გ. 2015) ამ დღეს გარდაცვლილნი 68 : ნერონი — რომის იმპერატორი (დ.37) 1843 : ჰელდერლინი, ფრიდრიხ — გერმანელი პოეტი, მწერალი (დ.1770) 1961 : იუნგი, კარლ — შვეიცარიელი ფსიქოლოგი (დ.1875) 1976 : ჰანსენი, ალვინ — ამერიკელი ეკონომისტი 1983 : ბერიძე, გიორგი — ქართველი მეცნიერი 2012 : ბრედბერი, რეი — ამერიკელი მწერალი 2021 : რევაზ გაბრიაძე — ქართველი მხატვარი, თეატრისა და კინოს რეჟისორი, მწერალი და მოქანდაკე. მსოფლიო მნიშვნელობის თარიღი გაერო: რუსული ენის დღე მსოფლიოს ქვეყნების დღესასწაულები ყაზახეთი: ფინანსური პოლიციის დღე კორეის რესპუბლიკა: კორეის ომში დაღუპულთა ხსოვნის დღე. რუსეთი: პუშკინის დღე უკრაინა: ჟურნალისტის დღე. შვედეთი: შვედეთის ნაციონალური დღე. შვეიცარია: სიყვარულის დღე. ბოლივია: მასწავლებლის დღე. არგენტინა: ინჟინერის დღე საეკლესიო დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: სვიმეონ მესვეტე წმინდა მოწამე მელეტი სტრატილატი, სტეფანე, იოანე, სერაპიონ მეგვიპტელი, კალენიკე მოგვყოფილი, თეოდორე, ფავსტო, სხვანი 1218 მხედარნი დედებით და ყრმებით იხილეთ აგრეთვე სხვა თვეები 0606


პროექტის მიზანია შეიქმნას ღია სივრცე კომუნიკაციისა და ექსპერიმენტისათვის.


text: ლუქსემბურგი (; ; ), ოფიციალურად ლუქსემბურგის დიდი საჰერცოგო (; ; ) — ზღვაზე გასასვლელის არმქონე სახელმწიფო დასავლეთ ევროპაში. დასავლეთით და ჩრდილოეთით ბელგიას, აღმოსავლეთით გერმანიას და სამხრეთით საფრანგეთს ესაზღვრება. დედაქალაქი ლუქსემბურგი, ბრიუსელთან და სტრასბურგთან ერთად, ევროკავშირის სამი ოფიციალური დედაქალაქიდან ერთ-ერთია, სადაც განლაგებულია ევროკავშირის სასამართლო და ევროკავშირის უმაღლესი იურიდიული ორგანო. ქვეყნის კულტურა, მოსახლეობა და ენა, გადაჯაჭვულია მეზობლებზე, რაც არსებითად ფრანგული და გერმანული კულტურის ნარევია. მეზობელი ქვეყნების მხრიდან რიგი შემოსევების შემდეგ, განსაკუთრებით მეორე მსოფლიო ომის დროს, ქვეყანას გაუჩნდა მედიაციის ნება საფრანგეთსა და გერმანიას შორის, რაც გამოიწვია ევროკავშირის შექმნა. ქვეყანა შედგება ორი ძირითადი რეგიონისგან: ესლინგი, ქვეყნის ჩრდილოეთი ნაწილი და არდენების ნაწილი, და გუტლენდი („კარგი მიწა“), ქვეყნის სამხრეთი ნაწილი. 2,586 კმ2 ფართობით, ქვეყანა ევროპის ერთ-ერთი ყველაზე პატარა სუვერენული სახელმწიფოა (დაახლოებით იგივე ზომისაა, როგორიც როდ-აილენდია და ნორტჰამპტონშირია). 2012 წელს ოქტომბერში, ლუქსემბურგის მოსახლეობამ 524,853 კაცი შეადგინა და გახდა ევროპის მე-8 ყველაზე ნაკლებად დასახლებული ქვეყანა. ქვეყანა კონსტიტუციური მონარქიაა წარმომადგენლობითი დემოკრატიით, რომელსაც ხელმძღვანელობს დიდი ჰერცოგი ანრი. ლუქსემბურგი მსოფლიოს დარჩენილი ერთადერთი დიდი საჰერცოგოა. ლუქსემბურგი განვითარებული ქვეყანაა, განვითარებული ეკონომიკით და გაეროს 2014 წლის მონაცემებით, მსოფლიოში ყველაზე მაღალი მშპ-თი (მუპ) ერთ სულ მოსახლეზე. ქვეყნის ცენტრალური მდებარეობა, ისტორიულად მიანიჭა მას დიდი სტრატეგიული მნიშვნელობა. თავდაპირველად დაარსდა, როგორც რომაული ციხესიმაგრე, ადრეული შუა საუკუნეებში, იგი მსახურობდა სასიცოცხლო ციხესიმგრეთ ფრანგებისთის, ასევე XVI-XVII საუკუნეებში, დასაყრდენი იყო ესპანეთის გზაზე. ლუქსემბურგი ევროკავშირის, ეთგოს, გაეროს, ნატოსა და ბენილუქსის დამფუძნებელი წევრია, რაც ასახავს მის პოლიტიკურ კონსენსუსს ეკონომიკური, პოლიტიკური და სამხედრო ინტეგრაციის თვალსაზრისით. ქალაქი ლუქსემბურგი, რომელიც ქვეყნის დედაქალაქი და უდიდესი ქალაქია, ევროკავშირის რამდენიმე ინსტიტუტისა და სააგენტოს დისლოცირების ადგილია. ლუქსემბურგი, 2013-2014 წლებში, გაეროს უშიშროების საბჭოს არამუდმივი წევრი იყო, რაც ქვეყნის ისტორიაში პირველად მოხდა. 2016 წელს, ლუქსემბურგის მოქალაქეებმა მიიღეს უვიზო ან ჩასვლისას ვიზის ხელმისაწვდომობა 172 ქვეყნაში, ამით ლუქსემბურგულმა პასპორტმა მსოფლიოში მე-6 ადგილი დაიკავა, კანადურ და შვეიცარიულ პასპორტთან ერთად. სახელწოდება ოფიციალური: ქართულად - ლუქსემბურგის დიდი საჰერცოგო; ლუქსემბურგულად - Grousherzog dem Letzebuerg; ფრანგულად - Grand-Duche de Luxembourg; გერმანულად - Grossherzogtum Luxemburg. ეტიმოლოგია - თავდაპირველად ეს სახელი ერქვა მცირე ციხე-სიმაგრეს (lucilemburrugh, კელტურად Lucilem - „მცირე“, გერმანულად burg - „ციხე-სიმაგრე“, შემდეგ მთელ ქვეყანაზე გავრცელდა. ქვეყნის კოდი - LU. ისტორია საგრაფო ლუქსემბურგის ისტორია ზიგფრიდის მიერ 963 წელს ზაუერისა და ალზეტის შესართავებთან ბოკის კლდეზე ციხესიმაგრის აგებით იწყება. ამ საფორტიფიკაციო ნაგებობის გარშემო განვითარდა ქალაქი, რომელიც დღევანდელი ლუქსემბურგია. თანამედროვე საზღვრებში სახელმწიფო არსებობს 1839 წლიდან. 1867 წელს ლონდონის კონფერენციამ იგი გამოაცხადა „მუდმივი ნეიტრალიტეტის“ ქვეყნად. დამოუკიდებლობის გამოცხადებამდე, 1890 წლამდე ნიდერლანდებთან უნია ჰქონდა შეკრული. 1921 წლიდან ბელგიასთან ეკონომიკურ-საბაჟო კავშირშია. 1948 წელს კონსტიტუციიდან ამოიღეს მუხლი ნეიტრალიტეტის შესახებ. 1957 წლიდან ევროგაერთიანების წევრია. საჰერცოგო XIV-XV საუკუნეებში ლუქსემბურგების სამი წარმომადგენელი გახდა საღვთო რომის იმპერატორი. 1437 წელს ლუქსემბურგების დინასტიაში მემკვიდრის პრობლემა შეიქმნა, რის შედეგადაც ჰერცოგინია ელიზაბეტმა ლუქსემბურგის მიწები მიყიდა ბურგუნდიის ჰერცოგ ფილიპე კეთილს. შემდეგ წლებში ლუქსემბურგის ციხესიმაგრე გადადიოდა: ბურბონების, ჰაბსბურგების, ჰოენცოლერნებისა და ფრანგების ხელში. XIX საუკუნე 1815 წელს, ნაპოლეონის დამარცხების შემდეგ ლუქსემბურგი პრუსიასა და ნიდერლანდს შორის შადავო ტერიტორია გახდა. ვენის კონგრესზე ლუქსემბურგს დიდი საჰერცოგოს სტატუსი მიენიშა და ნიდელრანდთან პირად კავშირში შევიდა. ეს შეთანხმება 1839 წელს ლონდონის ხელშეკრულებით გაუქმდა, რის შემდეგაც ლუქსემბურგი დამოუკიდებელ სახელმწიფოს წარმოადგენს. ამავე ხელშეკრულების საფუძველზე ქვეყნის ფრანგულ ენოვანი დასავლეთი ნაწილი ბელგიას გადაეცა. 1866 წელს ლუქსემბურგის კრიზისის შემდეგ (რამაც პრუსია და საფრანგეთი ომის ზღვრამდე მიიყვანა), 1867 წელს ლონდონში კიდევ ერთ ხელშეკრულებას მოეწერა ხელი სადაც აღინიშნა ლუქსემბურგის დამოუკიდებლობა და ნეიტრალიტეტი. 1890 წლამდე ნიდერლანდის მეფე წარმოადგენდა ასევე ლუქსემბურგის დიდ ჰერცოგს და სახელმწიფოს მეთაურს. ვილიამ III-ის გარდაცვალების შემდეგ ნიდერლანდის გვირგვინი მის ქალიშვილ ვილგელმინას გადაეცა, ხოლო ლუქსემბურგის გვირგვინის მფლობელი გახდა ნასაუ-ვეილბურგის დინასტია. საფრანგეთ-პრუსიის ომის განმავლობაში როგორც გერმანია ასევე საფრანგეთი იცავდა ლუქსემბურგის ნეიტრალიტეტს, თუმცა ომის შემდეგ 1871 წელს დადებული ზავის თანახმად ლუქსემბურგის ტერიტორიების ნაწილი გერმანიის იმპერიას გადაეცა. XX საუკუნე 1914 წელს გერმანიის იმპერიამ საფრანგეთთან ომის დროს დაარღვია ლუქსემბურგის ნეიტრალიტეტი. მიუხედავად ოკუპაციისა გერმანიამ ლუქსემბურგს შეუნარჩუნა პოლიტიკური მექანიზმების დამოუკიდებლობა. 1940 წელს მეორე მსოფლიო ომის დაწყების შემდეგ ლუქსემბურგის ნეიტრალიტეტი ისევ დაირღვა ვერმახტის მიერ. პირველი ოკუპაციისგან განსხვავებით ამ შემთხვევაში ლუქსემბურგი მთლიანად შეუერთეს მესამე რაიხს, როგორც ერთ-ერთი პროვინცია. დევნილობაში მყოფმა მთავრობამ თავი ლონდონს შეაფარა. ლუქსემბურგი 1944 წელს გაათავისუფლეს და ის გახდა გაერთიანებული ერების ორგანიზაციის დამფუძნებელი წევრი. ლუქსემბურგის ნეიტრალიტეტი კონსტიტუციურად 1948 წელს დასრულდა და 1949 წელს ნატოს შეუერთდა. 1951 წელს ლუქსემბურგი იყო იმ 6 ქვეყანას შორის რომლებმაც დააარსეს ევროპის ქვანახშირისა და რკინის გაერთიანება, რომელიც 1957 წელს გახდა ევროპის ეკონომიკური თანამეგობრობა, ხოლო 1993 წელს ევროპის კავშირი. 2003 წელს ლუქსემბურგი შეუერთდა ევროს სავალუტო ზონას. გეოგრაფია ქვეყანა მდებარეობს დასავლეთ ევროპაში. მისი მოსაზღვრე ქვეყნებია: ბელგია, საფრანგეთი, გერმანია. ფართობი - 2600 კვ. კმ. ბუნება: უმაღლესი მწვერვალი - ბუურგპლააცი 559; მდინარე (კმ) - სური 150 (სულ 172); ტბა - ზემო სური; კლიმატი - ოკეანური, კონტინენტური. ბუნებრივი რესურსები - რკინის მადანი (ამჟამად ექსპლუატაცია შეწყვეტილია), სასოფლო-სამეურნეო მიწები. სახელმწიფო პოლიტიკური სისტემა - კონსტიტუციური მონარქია. სახელმწიფოს მეთაური - დიდი ჰერცოგი ანრი (ნასაუს დინასტიიდან). მთავრობის მეთაური - პრემიერ-მინისტრი. საკანონმდებლო ორგანო - ერთპალატიანი პარლამენტი (60 წევრი). ადმინისტრაციული დაყოფა - 3 ოლქი (district) და 12 კანტონი (canton). პოლიტიკა ლუქსემბურგი წარმოადგენს საპარლამენტო დემოკრატიას, რომლის სათავეში კონსტიტუციური მონარქი დგას. 1868 წლის კონსტიტუციის მიხედვით, აღმასრულებელი ხელისუფლება ხორციელდება დიდი ჰერცოგისა და მინისტრთა კაბინეტის მიერ, რომელიც ჰერცოგის გარდა რამდენიმე სხვა მინისტრისგან შედგება. დიდ ჰერცოგს უფლება აქვს დაითხოვოს საკანონმდებლო ორგანო, ხოლო ამ შემთხვევაში, ახალი არჩევნები უნდა ჩატარდეს სამი თვის განმავლობაში. თუმცა, 1919 წლის შემდეგ, სუვერენიტეტი იმართება ერის მიერ და ხორციელდება დიდი ჰერცოგის მიერ, ქვეყნის კონსტიტუციისა და კანონის მიხედვით. საკანონმდებლო უფლებამოსილება მინიჭებული დეპუტატთა პალატას, რომელიც 60 წევრისგან შემდგარი ერთპალატიანი საკანონმდებლო ორგანოა, სადაც წევრებს ირჩევენ ხუთი წლის ვადით, ოთხივე ოლქიდან. მეორე ორგანო „სახელმწიფო საბჭოა“ (Conseil d'Etat), რომელიც შედგება ოცი რიგითი მოქალაქისგან, დიდი ჰერცოგის მიერ დანიშნული, რომლებიც დეპუტატთა პალატას კანონმდებლობის შემუშავებას ურჩევს. დიდი საჰერცოგოს გააჩნია სამი ქვედა სასამართლო ტრიბუნალი (ეშ-სიურ-ალზეტი, ქალაქ ლუქსემბურგისა და დიკირხის), ორი სარაიონო ტრიბუნალი (ლუქსემბურგისა და დიკირხის) და უმაღლესი სასამართლო (ლუქსემბურგი), რომელიც მოიცავს სააპელაციო და საკასაციო სასამართლოებს. არსებობს ასევე ადმინისტრაციული ტრიბუნალი და ადმინისტრაციული სასამართლო, ისევე, როგორც საკონსტიტუციო სასამართლო, რომელიც დედაქალაქში მდებარეობს. დემოგრაფია მოსახლეობა - 493 500 (2009), მათ შორის 75,1 % ლუქსემბურგელები, 6,3 % იტალიელები. ენები - ლუქსემბურგული (ეროვნული ენა), ფრანგული და გერმანული. რელიგია - კათოლიციზმი. ქალაქები (ათ.) - ლუქსემბურგი (79), ეშ-ალზეტი (28), დიუდელანჟი (18). ეკონომიკა ლუქსემბურგი მაღალგანვითარებული ინდუსტრიული ქვეყანაა, რომლის წამყვანი დარგია მეტალურგია. ექსპორტი - რკინა, ფოლადი, ტექსტილი, ქიმიკატები, პლასტმასი. ბიუჯეტი - 5 500 მლნ $. ეროვნული შემოსავალი (1 სულზე) - 81 466 $. ვალუტა - ევრო (EUR); 2002 წლამდე ლუქსემბურგული ფრანკი. მემკვიდრეობა ქალაქი ლუქსემბურგი, მისი კვარტალები და საფორტიფიკაციო ნაგებობები. ლიტერატურა რესურსები ინტეტრნეტში ოფიციალური საიტი Luxembourg from UCB Libraries GovPubs Luxembourg profile from the BBC News Luxembourg's Constitution of 1868 with Amendments through 2009, English Translation 2012 სქოლიო ევროპის ქვეყნები ფრანგულენოვანი ქვეყნები კონსტიტუციური მონარქიები სამეფოები ევროკავშირის წევრი სახელმწიფოები ნატოს წევრი სახელმწიფოები გაეროს წევრი სახელმწიფოები გერმანულენოვანი ქვეყნები ზღვაზე გასასვლელის არმქონე სახელმწიფოები


"მეოთხე რაიხის" ახალი მსოფლიო წესრიგი


text: სანციანშანი |სანციანშანის ეროვნული პარკი*| |იუნესკოს მსოფლიო მემკვიდრეობის ძეგლი |ქვეყანა||ჩინეთი| |ტიპი||ბუნებრივი| |კრიტერიუმები||vii| |სია||იუნესკოს სია| |რეგიონი**||აზია-ოკეანეთი| |კოორდინატები| |გაწევრიანების ისტორია| |გაწევრიანება||2008 (32-ე სესია)| |ნომერი||1292| |* იხ. ინგლ. სახელი UNESCO-ს სიაში. ** იუნესკოს მიერ კლასიფიცირებული რეგიონი. |მსოფლიო მემკვიდრეობა UNESCO, ობიექტი No 1292 რუს. • ინგლ. • ფრ. სანციანშანი (ჩინ. 三清山) — მთის მასივი და ეროვნული პარკი ჩინეთში, ძიანსის პროვინციაში, ქალაქ ნანჩანიდან 215 კმ-ით აღმოსავლეთით. 2008 წელს შეტანილ იქნა იუნესკოს მსოფლიო მემკვიდრეობის სიაში. ამ ტერიტორიისთვის დამახასიათებელია უღრანი ტყეები და მათ შუაგულში მდებარე გრანიტის კლდეთა ჯგუფები. ეროვნული პარკი მოიცავს 22 950 ჰა-ს და მდებარეობს ჰუაიუს მთათა სისტემის დასავლეთით. პარკის ტერიტორიაზე მდებარეობს 48 მწვერვალი და 89 გრანიტის სვეტი, რომლებიც ძალიან ჰგვანან ადამიანთა თუ ცხოველთა სილუეტებს. უმაღლესი მწვერვალია სანციანშანი, 1 817 მ ზღვის დონიდან. პარკი დაფარულია ზომიერი სარტყელის ტყეებით, მაგრამ გარს სუპტროპიკული მცენარეულობა აკრავს. გავრცელებულია 1000 სახეობის მცენარე და 800 სახეობის ცხოველი. მთებში მდებარეობს დაოსიზმის ტაძარი. გალერეა[რედაქტირება | წყაროს რედაქტირება] იხილეთ აგრეთვე[რედაქტირება | წყაროს რედაქტირება] - იუნესკოს მსოფლიო მემკვიდრეობის ძეგლები ჩინეთში - მსოფლიო მემკვიდრეობის ძეგლების სია აზიასა და ოკეანეთში რესურსები ინტერნეტში[რედაქტირება | წყაროს რედაქტირება] - http://web.archive.org/web/20071008111620/http://www.sanqingshan.net.cn/PIC/1shi/datu/D10.jpg - http://www.sanqingshan.net.cn/english/fengguang/yujing.asp


წმიდა მოწამე თეოდორე სტრატილატი (+319) - 8 (21) თებერვალი


ნივრის უნიკალური ნაყენი თავის ტკივილის საწინააღმდეგოდ 31 ივლ. 2017, 13:32:58 ნივრის უთვალავი სიკეთეებიდან, ქრონიკული თავის ტკივილის დროს, ერთ-ერთი მნიშვნელოვანია მისი ნაყენის გამოყენება. მოვამზადოთ ნივრის ფაფა შემდეგნაირად: ორი თავი ნიორი გავფცქვნათ, გავრეცხოთ და დავსრისოთ ისე, რომ თხელ მასად ვაქციოთ. დავასხათ ორი ჭიქა ნატურალური (მზესუმზირის) ზეთი. ავურიოთ და შევდგათ მაცივარში. ერთი დღის შემდეგ გამოვიყენოთ ასე: ერთი სუფრის კოვზი ლიმონის წვენი დავუმატოთ ერთ სუფრის კოვზ ნივრის ფაფას, რომელიც მაცივარში გვაქვს და დღის განმავლობაში, ორჯერ ან სამჯერ, ჭამამდე მივიღოთ, სამი თვის განმავლობაში. ეს ხალხური მეთოდი ძალიან დაგეხმარებათ თავის ტკივილის დაძლევაში, ზოგადად, ჯანმრთელობის გაუმჯობესებაში. ნაყენი საუკეთესოა, ასევე, უკმარისობის (ე. წ. სულის ხუთვის), სკლეროზის საწყისი ფორმის და სისხლძარღვების შევიწროების დროს.


გამოცხადება - მამა გაბრიელმა ფრანგი გი საქართველოში "ჩამოიყვანა" და გაბრიელად მონათლა - კარიბჭე გიგაბრიელ მენუჩი იტალიელი ფრანგია, თუმცა, ამბობს, ჩემი ნამდვილი სამშობლო საქართველოაო. აპირებს, საქართველოს მოქალაქეობა ითხოვოს... მეუღლეც ქართველი ჰყავს - პიანისტი ლალი ბაიაძე. მართლმადიდებელი ქრისტიანია, მაგრამ მხოლოდ იმიტომ არ მონათლულა, რომ ქართველ ქალთან ჯვარი დაეწერა. ამბობს, რომ მის ცხოვრებაში სასწაული მოხდა: დიდი ხნის წინ, როდესაც არც კი იცოდა, სად იყო საქართველო და რა აღმსარებლობა ჰქონდა აქაურთა უმრავლესობას, ბერი გაბრიელი გამოეცხადა. მაშინ ბერი არც წმინდანად იყო შერაცხილი და არათუ ფრანგებმა, ქართველებმაც თითქმის არაფერი იცოდნენ მის შესახებ. მარტო ამ კაცს არა, გაქართველება მთელს მსოფლიოს ელოდება აუ ძლივს არ წავიკითხე რამე ნორმალური და საინტერესო.სულ რო ტყუილი იყოს მაინც კარგი წასაკითხია .ამდენი ნაგავი სტატიების ფონზე რავიც რამე კაი პრიზი ეკუთვნის ამის ავტორს.მილიონობით დადებითი ისტორიებია რაზეც შეიძლება ადამიანმა სტატია დაწეროს.სიბინძურეებს რო წერს უმეტესობა... გაიხარეთ და გამრავლდით...ავტორებიც და მკითხველებიც...გაბრიელ ბერის სიტყვებს გავიმეორებ: სიყვარული გადაგვარჩენს.... ეკა ლომიძეს მადლობა ასეთი თბილი სტატიისათვის და ძალიან კარგი ადამიანების გაცნობისათვის. ჩვენც დავინახოთ ჩვენი ქვეყანა ჩვენ სამშობლოდ და მოვუფრთხილდეთ ისე როგორც დედას ეკადრება!!!!


text: გლოვის დღე სამხრეთ აფრიკაში სამხრეთ-აფრიკაში ნელსონ მანდელას ღვაწლს პატივს მიაგებენ. კვირას, ეროვნული გლოვის დღეს, სამხრეთ აფრიკის ტაძრებში ათასობით ადამიანი შეიკრიბა, რათა კიდევ ერთხელ ელოცათ და პატივი მიეგოთ ეროვნული გმირის, სამხრეთ აფრიკის სახელმწიფოს პრეზიდენტის და ეროვნული გმირის, ნელსონ მანდელას მოღვაწეობისთვის. სამხრეთ აფრიკის პრეზიდენტმა, ჯაკობ ზუმამ იოჰანესბურგის ეკლესიაში გამართული წირვის დროს, უფალს მადლობა გადაუხადა, რომ ქვეყანას ნელსონ მანდელასნაირი ლიდერი ჰყავდა. ნელსონ მანდელას ყოფილი მეუღლე, ვინი მადნიკიზელა-მანდელა თავის შვილიშვილებთან, რომელთა შორის მანდლა მანდელაც იმყოფებოდა, საკვირაო ლოცვას დაესწრო. მანამდე ვინი მადნიკიზელა-მანდელა აფრიკის ვეტერანების ეროვნული კონგრესის მიერ მოწყობილ სპეციალურ მსახურებას დაესწრო და ღონისძიების ჩატარების გამო მათ მიმართ მადლიერება გამოხატა. ვინი მადნიკიზელა-მანდელა: დღეს თქვენ ჩვენ, მანდელას ოჯახს გვახსენებთ ჩვენი ბაბუის მიერ ხალხის გათავისუფლების საქმეში გაწეულ თავდაუზოგავ ბრძოლას. მისმა ძალისხმევამ, რომელიც მან გასწია დამოუკიდებლობის მოპოვების საქმეში ძალა შემატა ახალგაზრდებს იმისათვის, რომ ქვეყნის გასათავისუფლებლად ებრძოლათ. მსოფლიოს ლიდერები, მათ შორის შეერთებული შტატების პრეზიდენტი ბარაკ ობამა და გაეროს გენერალური მდივანი ბან კი მუნი იოჰანესბურგში სამშაბათს, ნელსონ მანდელას დაკრძალვის ცერემონიალზე დასასწრებად ჩავლენ. დაკრძალვის ცერემონიალი იოჰანესბურგის საფეხბურთო სტადიონზე გაიმართება, სადაც 2010 წელს ფეხბურთის მსოფლიო ჩემპიონატის დასკვნითი მატჩი შედგა. სამოქალაქო პანაშვიდები ასევე ქვეყნის ყველა რეგიონში და პროვინციაში ჩატარდება. დაკრძალვის ცერემონიალს ასევე შეერთებული შტატების ყოფილი პრეზიდენტები-ბილ ქლინტონი და ჯორჯ ბუში უმცროსიც დაესწრებიან. მანდელას ცხედარი ოთხშაბათს, პრეტორიის კავშირის შენობაში გადაასვენეს, სადაც სამხრეთ აფრიკის მთავრობაა განთავსებული. ოფიციალური პირების განცხადებით, შაბათს ნელსონ მანდელას დამკრძალავმა კორტეჟმა პრეტორიის ქუჩებში სამგლოვიარო მარში მოაწყო და მოსახლეობას ამ მარშში მონაწილეობისკენ მოუწოდა. პანაშვიდში მონაწილე პირებმა, რომელთაც სამგლოვიარო მსვლელობით სამხრეთ აფრიკის სხვადასხვა ადგილები მოიცვეს, რათა თავისუფლებისთვის მებრძოლი ლიდერის სულის საპატივცემულოდ პატივისცემა გამოეხატათ. 15 დეკემბერს, ორგანიზატორები ნელსონ მანდელას სამოქალაქო დაკრძალვის ცერემონიალზე დასასწრებად 9000 ადამიანის მისვლას მოელიან, რომელიც მის მშობლიურ სოფელში-ქუნუში გაიმართება. შაბათს, მოსახლეობის დიდი რაოდენობა შეიკრიბა სოვეტოს გარეუბანში, სადაც ადამიანები სიმღერით და ცეკვით გამოხატავდნენ თავიანთ პატივისცემას ნელსონ მანდელას მიმართ. მათ ხელში მანდელას ფოტოები ეკავათ. ახალგაზრდობაში, როდესაც მანდელა იურისტად მუშაობდა, გარკვეული წლები სწორედ სოვეტოში ცხოვრობდა.


text: საკუთარი სახელი ზაქარია შეიძლება აღნიშნავდეს ერთ-ერთ შემდეგ პიროვნებათაგანს: ზაქარია (ჯორჯაძე) — საქართველოს კათოლიკოს-პატრიარქი ზაქარია (ქვარიანი) — დასავლეთ საქართველოს კათოლიკოს-პატრიარქი ზაქარია (XVII-XVIII სს.) — გარეჯის დოდოს მონასტრის წინამძღვარი ზაქარია აგულეცი — სომეხი ვაჭარი ზაქარია რიტორი — ბიზანტიელი ისტორიკოსი ზაქარია (პაპი) — რომის პაპი 741-752 წ.წ. ზაქარია (ისრაელი) ისრაელის მეფე.